Rus prvi dobio crnogorski „zlatni pasoš“ - Sputnjik Srbija\n12:25 24.06.2020 Preuzmite kraći link\nDržavljanin Rusije prvi je dobio „zlatni pasoš“ Crne Gore u okviru programa „Državljanstvo kroz investicije“, piše „Komersant“, pozivajućži se na saopštenje kompanije Henley & Partners.\nDržavljanin Rusije uspeo je prvi da poseti Crnu Goru, preda potrebne biometrijske podatke i dobije pasoš, nakon što je Podgorica otvorila svoje granice nakon karantina zbog virusa korone. U kompaniji nisu otkrili ime lica koje je dobilo „zlatni pasoš“.\nProgram „Državljanstvo putem investicija“ počeo je da se realizuje u Crnoj Gori od novembra 2019. godine. Za dobijanje pasoša stranci treba da investiraju u nekretnine zemlje minimum 250.000 evra, kao i da poklone državnom fondu 100.000 evra. Vlasti Crne Gore nameravaju da izdaju oko 2.000 „zlatnih pasoša“.


Kako da ulepšamo život drugima?\nYou are at:Home»Prethodna izdanja»90»Kako da ulepšamo život drugima?\nU svetu se vrše detaljna istraživanja u kojima se posmatra uticaj volonterskog rada i pomaganje drugim ljudima na zadovoljstvo pojedinaca koji učestvuju u takvim aktivnostima. Veoma često se na pomaganje drugima i volontiranje gleda sa negativne strane. Postoje ljudi koje u te aktivnosti ulaze kako bi sebi potvrdili predstavu da su iznad drugih, jer “ako nekome pomažem, onda sam ja bolji od njega”. Poznata je i „negativna vizuelizacije” (koju sam opisao u prethodnoj knjizi), gde gledajući jad i čemer drugih ljudi lični problemi izgledaju manji. Na primer: ako nemamo pare da kupimo najnoviji model cipela dovoljno je da zamislimo čoveka koji nema noge i momentalno će nedostatak novih cipela biti beznačajan; slike ratova i kataklizmi kojima mediji svakodnevno zatrpavaju čoveka čine da mu se gubitak posla čini mnogo manjim problemom.\nKada smo osvetlili tu sebičnu stranu pomaganja drugim ljudima, posvetimo se onoj mnogo privlačnijoj.\nŠta god da nas motiviše, dokazano je da usrećivanje drugih ljudi doprinosi našem zdravlju, boljem raspoloženju, a u krajnjem slučaju i dužem. U vezi sa željom svakog čoveka da živi što duže, srećnije, slobodnije i u duševnom miru, Pejton Konvej Marc kaže: „Postoji predivan mitski zakon prirode da u životu najviše čeznemo za tri stvari srećom, slobodom i duševnim mirom, koje se uvek zadobijaju tako što ih date nekom drugom.”\nLjudi koji su još kao deca krenuli sa pomaganjem i volontiranjem najčešće su nastavljali to da rade i kada su odrasli. Čak i ako su kao deca bili primoravani na volontiranje, opet su kao zreli ljudi u većem broju bili spremni da pomažu nego oni koji to kao deca nisu radili. Kao krajnja posledica, društva u kojima se gaji kultura pomaganja i volontiranja mnogo su prijatnija za život od onih gde je „svaka vaška obaška”. U vreme u kome se toliko govori o pravima pojedinca potrebno je daleko više prostora posvetiti kolektivnim pravima i negovanju međusobnog pomaganja…


Saznajte sve o domaćim aerodromima, aerodromima u regionu kao i o većim Evropskim i svetskim vazdušnim lukama. Kako stići do njih, koje avio kompanije lete ka njima i sa njih, aerodromske takse, piste, terminali, carinske i bezbedonosne procedure... Proađite jako puno korisnih informacija koje će olakšati vaš let i boravak na aerodromu.\nPosebno smo opisali najveći domaći aerodrom - aerodrom Nikola Tesla Beograd kao i ostale aerodrome sa kojih naši putnici najčešće poleću i sleću. Dobrodošli!\nAerodrom Mostar se priprema za 2013. godinu sa potencijalnim dolaskom low cost avio kompanija Wizz Air-a i Ryanair-a. Detaljnije\nVratimo se temi i aerodromu Rovaniemi. Još jedna zanimljivost je i da, tačno po sredini aerodromske piste prelazi granica tzv. Arktičkog krug. Pošta Deda Mraza odgovara na sva dospela pisma i zahvaljujući njoj, pismo Deda Mraza je postalo globalni fenomen. Detaljnije\nAerodrom Barselona, odnosno Aerodrom El Prat, smešten je u gradiću El Prat, udaljenom oko 12km jugozapadno od centra Barselone. Predstavlja glavni aerodrom Katalonije, posle aerodroma u Madridu drugi po veličini aerodrom u Španiji, i ujedno jedan od najprometnijih aerodroma u svetu. Detaljnije\nMeđunarodni aerodrom Štutgart nalazi se na oko 13km južno od centra grada. Predstavlja glavno sedište low cost kompanije Germanwings. Godišnje kroz aerodrom prođe oko 10 miliona putnika, što ga svrstava na sedmo mesto među aerodromima u Nemačkoj. Detaljnije\nMeđunarodni aerodrom Kopenhagen je glavni aerodrom Danske. Smešten je na ostrvu Amager oko 8km južno od centra Kopenhagena, u blizini Kastrupa i na samo 24km zapadno od Malmea. Aerodrom je u početku nosio ime Aerodrom Kastrup, jer je smešten u malom gradiću Kastrup, nedaleko od Kopenhagena. Kasnije je dobio formalni naziv Aerodrom Kopenhagen. Detaljnije\nAerodrom Šeremetjevo je drugi najveći aerodrom u Moskvi, posle Aerodroma Domodedovo. Aerodrom se nalazi u Kimki, na oko 29km severozapadno od centra Moskve. Sedište je naciionalne avio kompanije Aeroflot i domaće low cost avio kompanije Avianova. Detaljnije\nAerodrom Madrid, poznatiji kao Aerodrom Barajas, predstavlja glavni međunarodni aerodrom koji opslužuje Madrid i Španiju. Godišnje kroz aerodrom prođe oko 40 miliona putnika što ga čini najprometnijim aerodromom u Španiji i šestim u Evropi. Detaljnije\nAerodrom Franc Jozef Štraus predstavlja međunarodni aerodrom smešten na oko 30 km severoistočno od Minhena. Ime aerodroma je u čast bivšeg premijera Bavarske, Franca Jozefa Štrausa. Godišnje kroz aerodrom prođe oko 30 miliona putnika, po čemu se nalazi na drugom mestu u Nemačkoj, posle aerodroma u Frankfurtu, i na sedmom mestu po prometu putnika u Evropi. Detaljnije\nMeđunarodni aerodrom Tokio, poznatiji kao aerodrom Narita, smešten je na oko 60km istočno od Tokija, u gradu Narita koji predstavlja šire područje Japana. Godišnje kroz aerodrom prođe oko 70 miliona putnika što ga čini drugim najprometnijim aerodromom u Japanu i četvrtim u svetu. Detaljnije\nMeđunarodni aerodrom Kingsford Smit je najstariji aerodrom na svetu, izgrađen davne 1920.godine. Ujedno je i najveći aerodrom u Australiji, smešten u sidnejskom predgrađu Maskot na 8km od centra Sidneja. Aerodrom je 1953.godine preimenovan u Aerodrom Kingsford Smit u čast australijskog avijatičara. Detaljnije\nAerodrom Dubai je glavni međunarodni aerodrom Ujedinjenih Arapskih Emirata. Smešten je na oko 4km istočno od Dubaija i godišnje kroz aerodrom prođe oko 70 miliona putnika što ga čini šestim najprometnijim aerodromom u svetu.Aerodrom je sedište aviokompanija Emirates, Flydubai i Qantas. Detaljnije\nAerodrom Sofija je glavni međunarodni aerodrom u Bugarskoj. Šmešten je na oko 5km istočno od centra grada i predstavlja sedište avio kompanija Bilgaria Air i Hemus Air. Aerodrom je izgrađen 1930. godine u selu Vraždebna, nadomak glavnog grada. Detaljnije\nMeđunarodni aerodrom Melburn, poznat kao aerodrom Talamarin, smešten je na 27 km severozapadno od centra grada, u blizini auto-puta Talamarin, po kome je i dobio naziv. Zanimljivo je da aerodrom ima dve piste koje se međusobno seku, jedna u pravcu sever-jug a druga istok-zapad. Detaljnije\nAerodrom Nju Orleans\nMeđunarodni aerodrom Nju Orleans, poznatiji kao aerodrom Luj Amstrong, po čuvenom džez muzičaru. Nalazi se na 17km zapadno od centra Nju Orleansa i predstavlja glavni aerodrom za Nju Orleans i jugoistočni deo Luizijane. Posle aerodroma Shipol u Amsterdamu predstavlja drugi najniži međunarodni aerodrom u svetu, smešten na 4.5m nadmorske visine. Detaljnije\nAerodrom Malme, poznatiji kao aerodrom Sturup smešten je na oko 28km jugoistočno od Malmea, u opštini Sevdala i predstavlja jedan od 49 aerodorma u Švedskoj. Predstavlja treći najprometniji aerodrom u Švedskoj, sa oko 2.2 miliona putnika godišnje. Detaljnije\nMeđunarodni aerodrom Oslo, poznatiji kao aerodrom Gardermonen, po mestu u kome se nalazi. Smešten je na oko 47km severno od Osla i predstavlja najveći aerodrom u Norveškoj. Aerodrom Gardermonen je najveći i najprometniji od tri glavna aerodroma koji se nalaze u Oslu i sa oko 24 miliona putnika na godišnjem nivou drugi najprometniji aerodrom u skaninavskim zemljama. Detaljnije\nAerodrom London Hitrou godišnje opsluži i do 69.000.000 putnika i po ovom parametru drži slavnu šampionsku titulu - najveći aerodrom na svetu! Što se pak, evropskih statistika tiče, aerodrom London Heathrow je po broju putnika na prvom mestu sa preko 30% više putnika od drugoplasiranog aerodroma Pariz - Šarl de Gol. Takođe, po broju poletanja i sletanja kao i po količini tereta se nalazi na trećem mestu Detaljnije\nAerodrom nosi zvaničan naziv Međunarodni aerodrom Frankfurt na Majni i lociran je na 12.5 kilometara jugozapadno od grada. Za njega se može reći i da je domaći aerodrom nemačke avio-kompanije Lufthansa. Pored dva postojeća terminala na aerodromu postoji još jedan koji služi samo za avione avio kompanije Lufthansa, i to isključivo one 1. klase. Detaljnije\nAerodrom New York\nMeđunarodni aerodrom Kenedi (John F. Kennedy), skraćeno JFK, nalazi se u četvti Kvins (Queens). Reč je o najvećem i najfrekventnijem aerodromu u SAD-u a drugom na svetu, nakon Heathrow-a u Londonu. Na aerodromu je zaposleno čak 35.000 ljudi, što i nije toliko iznenađujuće kada se zna da na njemu postoji čak 8 terminala koji su poređani tako da igledajući iz vazduha čine slovo "U". Detaljnije\nMeđunarodni aerodrom Milano Malpensa (Aeroporto internazionale Milano-Malpensa) je od grada Milana udaljen 40 km u pravcu severozapada. Godišnje opsluži preko 28 miliona putnika što ga svrstava u red većih Evropskih aerodroma. Ka njemu gravitira 15 miliona ljudi koji žive u njegovom okruženju. Avio linijama je povezan sa više od 200 aerodroma širom sveta. Detaljnije


I Tumba sprema ''transfer bombu''! U Srbiji našao još jedno pojačanje za crnogorske ''Sokolove''!? - Sportske.net\nI Tumba sprema ''transfer bombu''! U Srbiji našao još jedno pojačanje za crnogorske ''Sokolove''!?\nPosle Vladimira Volkova, Filipa Stojkovića... još jedan nesuđeni reprezentativac naše zemlje mogao bi uskoro da obuče dres selekcije Crne Gore.\nNova (pre)poruka Muslinu - Nine 'pakovao' golove u 'pokeru' Sidneja!Sivić u Poljskoj zbog bivšeg omladinca Partizana!FSS - 'Zlatne lopte' Piksiju i TadićuSavez potvrdio, Srbija gostuje u San Dijegu 29. januaraPrazne 'puške' u San Benedetu\nPočetak je zimske pauze na ovim fudbalskim prostorima, samim tim i početak zimskih transfera, a u senci onih klupskih, sprema se i jedan ''bombastičan'' na reprezentativnom nivou.\nNaime, današnji ''Žurnal'' preneo je svoja saznanja da je selektor reprezentacije Crne Gore Ljubiša Tumbaković ozbiljno zainteresovan da privoli Mirka Ivanića da zaigra za ''Sokolove''!\nDvadesettrogodišnji fudbaler je karijeru počeo u Vojvodini, gde se i afirmisao, a posle odličnih igara u dresu ''Lala'' pre godinu i po izazvao je veliko interesovanje beogradskih ''večitih rivala''.\nIpak, nije želeo ni u Partizan, ni u Zvezdu, već je prihvatio ponudu beloruskog šampiona BATE Borisova, čiji je i danas član i za koji je na 26 odigranih mečeva postigao šest golova.\nZa ''A'' reprezentaciju Srbije još uvek nije zaigrao, što Crnogorci sada žele da iskoriste i odličnom ofanzivnom vezisti pruže priliku da eventualno zaigra i na Mondijalu 2018. godine, kada već selektor Srbije Slavoljub Muslin ne računa na njega.\nPomenuti izvor navodi da je Tumbaković već povukao prve konkretne poteze, da se sa Ivanićem ovih dana video u Novom Sadu i razgovarao na tu temu.\nSada se očekuje Ivanićev definitivan odgovor, a ukoliko bi on bio pozitivan, Crna Gora bi dobila veliko pojačanje u pohodu na Svetsko prvenstvo, za šta u ovom trenutku imaju solidne šanse, posle odličnog starta u kvalifikacijama za Mondijal.


Lazarevački mališani za Janu i Andriju u Gradskom parku - GEM info\nLazarevački mališani za Janu i Andriju u Gradskom parku\n21. avgusta 2021. Redakcija 0 Comments gradski park, Humanitarni bazar, Jana Simić, Lazarevac\nBroj pregleda: 830\nGrupa humanih Lazarevčanki organizovala je u Gradskom parku humanitarni bazar u cilju prikupljanja novčanih sredstava za lečenje sugrađanke Jane Simić i Andrije Dragutinovića iz Surčina. Ovom prilikom pripremljen je bogat program za decu, pa su mališani mogli da jašu konje, oprobaju se u borilačkim veštinama, da se zabave uz mađioničara i glumca Peđolina i učestvuju u crtanju po licu i drugim kreativnim radionicama. Ukoliko to epidemijska situacija dozvoli, organizatori planiraju slične akcije i u narednom periodu.\nKako bi se prikupilo što više novca za lečenje naše sugrađanke Jane Simić, ali i malog Andrije Dragutinovića iz Surčina, grupa humanih Lazarevčanki sprovela je još jednu u nizu akcija. Ovaj put na Gradskom trgu upriličen je bogat program za najmlađe uz prodajni bazar domaće hrane i brojnih ručnih radova.\nNajmlađi su imali priliku da nauče da jašu konje, oprobaju se u borilačkim veštinama, uživaju u dvorcu na naduvavanje i učestvuju u brojnim kreativnim radionicama.\nPozivu da budu deo humanitarne manifestacije rado su se odazvali i članovi Udruženja za očuvanje starih zanata i veština Beli orlovi iz Beograda. Ovom prilikom deca su mogla da nauče ponešto o srednjem veku i oprobaju se u borilačkim veštinama.\nMiljenik mališana, popularni Peđolino čest je gost humanitarnih događaja. On se ovom prilikom najmlađima predstavio svojim šou programom koji, pored zabave, ima i edukativni karakter.\nPažnju dece privukli su i prelepi konji koji su u vlasništvu Marka Jakovljevića iz Petke. Rekao nam je da je za jahanje vladala velika zainteresovanost i da mu je jedini predah bio upravo razgovor za našu televiziju.\nOrganizatori ističu da su zadovoljni brojem roditelja i njihove dece koji su svojim dolaskom podržali ovu humanu ideju. Najavljuju da će, ukoliko to epidemijska situacija bude dozvoljavala, slične akcije sprovoditi i u vremenu pred nama.\nShare the post "Lazarevački mališani za Janu i Andriju u Gradskom parku"\n← U toku je 4. Međunarodni bokserski turnir „Grejtest open“\nPartizan ubedljiv protiv Kolubare u Lazarevcu →


Mečevi 8.kola Prve lige Srbije u sezoni 2019/20 na programu su u nedelju i ponedeljak, a u nastavku su parovi i termini susreta.\nDINAMO – TRAYAL (nedelja 08.septembar, 16:30 časova)\nVranjski Dinamo u okviru 8.kola Prve lige Srbije na stadionu ’’Yumco’’ dočekuje goste iz Kruševca, ekipu Trajala. Domaći tim je od starta sezone ostvario tri pobede, uz dva remija i dva poraza, pa sa 11 bodova na svom kontu trenutno zauzima 4.mesto na tabeli. U prethodnom kolu su kao gosti odigrali nerešeno sa ekipom OFK Žarkovo, a rezultat je bio 0:0. Gosti su od starta sezone takođe ostvarili tri pobede, uz dva remija i dva poraza, pa sa 11 bodova na svom kontu trenutno zauzimaju 7.mesto na tabeli. U prethodnom kolu su kao domaćini odigrali nerešeno sa ekipom Kabela, a rezultat je bio 1:1. Meč je zakazan za nedelju 08.septembar, sa početkom u 16:30 časova.\nRADNIČKI 1923 – ZLATIBOR (nedelja 08.septembar, 16:30 časova)\nKragujevački Radnički 1923 u okviru 8.kola Prve lige Srbije na svom stadionu dočekuje goste iz Čajetine, ekipu Zlatibora. Domaći tim je od starta sezone ostvario dve pobede, uz dva remija i tri poraza, pa sa 8 bodova na svom kontu trenutno zauzima 13.mesto na tabeli. U prethodnom kolu su kao gosti odigrali nerešeno sa ekipom Sinđelića, a rezultat je bio 0:0. Gosti su ove sezone ostvarili dve pobede, uz četiri remija i jedan poraz, pa sa 10 bodova na svom kontu trenutno zauzimaju 10.mesto na tabeli. U prethodnom kolu su kao domaćini savladali ekipu OFK Bačka, a rezultat je bio 1:0. Meč je zakazan za nedelju 08.septembar, sa početkom u 16:30 časova.\nRADNIČKI PIROT – BUDUĆNOST (nedelja 08.septembar, 16:30 časova)\nPirotski Radnički u okviru 8.kola Prve lige Srbije na svom stadionu dočekuje goste iz Dobanovaca, ekipu Budućnosti. Domaći tim je od starta sezone zabeležio tri pobede, uz dva remija i dva poraza, pa sa 11 bodova na svom kontu trenutno zauzima 6.mesto na tabeli. U prethodnom kolu su kao gosti poraženi u duelu sa ekipom Kolubare, a rezultat je bio 1:0. Gosti su od starta sezone ostvarili jednu pobedu, uz tri remija i tri poraza, pa sa 6 bodova na svom kontu trenutno zauzimaju 15.mesto na tabeli. U prethodnom kolu su kao domaćini odigrali nerešeno sa ekipom Zemuna, a rezultat je bio 1:1. Meč je zakazan za nedelju 08.septembar, sa početkom u 16:30 časova.\nSMEDEREVO 1924 – NOVI PAZAR (nedelja 08.septembar, 16:30 časova)\nEkipa Smedereva 1924 u okviru 8.kola Prve lige Srbije na svom stadionu dočekuje ekipu Novog Pazara iz istoimenog grada. Domaći tim je od starta sezone zabeležio jednu pobedu, uz šest pretrpljenih poraza, pa sa 3 boda na svom kontu trenutno zauzima poslednje 16.mesto na tabeli. U prethodnom kolu su kao gosti savladali ekipu Metalca, a rezultat je bio 0:1. Gosti su od starta sezone zabeležili tri pobede, uz dva remija i dva poraza, pa sa 11 bodova na svom kontu trenutno zauzimaju 5.mesto na tabeli. U prethodnom kolu su kao gosti poraženi u duelu sa ekipom Grafičara, a rezultat je bio 1:0. Meč je zakazan za nedelju 08.septembar, sa početkom u 16:30 časova.\nZEMUN – GRAFIČAR (nedelja 08.septembar, 16:30 časova)\nBeogradski Zemun u okviru 8.kola Prve lige Srbije na svom stadionu dočekuje gradskog rivala, ekipu Grafičara. Domaći tim je od starta sezone zabeležio dve pobede, uz dva remija i tri poraza, pa sa 8 bodova na svom kontu trenutno zauzima 12.mesto na tabeli. U prethodnom kolu su kao gosti odigrali nerešeno sa ekipom Budućnosti, a rezultat je bio 1:1. Gosti su od starta sezone zabeležili četiri pobede, uz dva remija i jedan poraz, pa sa 14 bodova na svom kontu trenutno zauzimaju 1.mesto na tabeli. U prethodnom kolu su kao domaćini savladali ekipu Novog Pazara, a rezultat je bio 1:0. Meč je zakazan za nedelju 08.septembar, sa početkom u 16:30 časova.\nMETALAC – SINĐELIĆ (nedelja 08.septembar, 20:00 časova, TV)\nEkipa Metalca iz Gornjeg Milanovca u okviru 8.kola Prve lige Srbije na svom stadionu dočekuje goste iz Beograda, ekipu Sinđelića. u okviru 8.kola Prve lige Srbije četiri pobede, uz tri pretrpljena poraza, pa sa 12 bodova na svom kontu trenutno zauzima 3.mesto na tabeli. U prethodnom kolu su kao domaćini poraženi u duelu sa ekipom Smedereva 1924, a rezultat je bio 0:1. Gosti su od starta sezone zabeležili jednu pobedu, uz tri remija i tri poraza, pa sa 6 bodova na svom kontu trenutno zauzimaju 14.mesto na tabeli. U prethodnom kolu su kao domaćini odigrali nerešeno sa ekipom Radničkog 1923, a rezultat je bio 0:0. Meč je zakazan za nedelju 08.septembar, sa početkom u 20:00 časova.\nKABEL – KOLUBARA (ponedeljak 09.septembar, 16:30 časova)\nNovosadski Kabel u okviru 8.kola Prve lige Srbije na stadionu u Slanoj bari dočekuje goste iz Lazarevca, ekipu Kolubare. Domaći tim je od starta sezone zabeležio tri pobede, uz tri remija i jedan pora, pa sa 12 bodova na svom kontu trenutno zauzima 2.mesto na tabeli. U prethodnom kolu su kao gosti odigrali nerešeno sa ekipom Trajala, a rezultat je bio 1:1. Gosti su od starta sezone zabeležili tri pobede, uz jedan remi i tri poraza, pa sa 10 bodova na svom kontu trenutno zauzimaju 9.mesto na tabeli. U prethodnom kolu su kao domaćini savladali ekipu Radničkog iz Pirota, a rezultat je bio 1:0. Meč je zakazan za ponedeljak 09.septembar, sa početkom u 16:30 časova.\nOFK BAČKA – OFK ŽARKOVO (ponedeljak 09.septembar, 19:00 časova)\nEkipa OFK Bačka iz Bačke Palanke u okviru 8.kola Prve lige Srbije na svom stadionu dočekuje goste iz Beograda, ekipu OFK Žarkovo. Domaći tim je od starta sezone zabeležio tri pobede, uz jedan remi i tri poraza, pa sa 10 bodova na svom kontu trenutno zauzima 8.mesto na tabeli. U prethodnom kolu su kao poraženi u duelu sa ekipom Zlatibora, a rezultat je bio 1:0. Gosti su od starta sezone zabeležili dve pobede, uz tri remija i dva poraza, pa sa 9 bodova na svom kontu trenutno zauzimaju 11.mesto na tabeli. U prethodnom kolu su kao domaćini odigrali nerešeno sa ekipom Dinama, a rezultat je bio 0:0. Meč je zakazan za ponedeljak 09.septembar, sa početkom u 19:00 časova.


Britanija i Italija: Potrebno je reformisati Evropsku uniju – NovostiDana.rs\nLONDON – Britanija i Italija se slažu da je potrebno reformisati Evropsku uniju kako bi se zaštitila prava onih članica EU koje nisu članice evrozone, unapredio poslovni sektor i izborilo sa izbegličkom krizom, navodi se u zajedničkom tekstu britanskog i italijanskog ministra spoljnih poslova, Filipa Hamonda i Paola Đentilonija.\nBritanija je pokrenula pitanje promene nekih uslova svog članstva u EU uoči referenduma o ostanku u Uniji, planiranom do kraja 2017. godine, ali britanski premijer Dejvid Kameron do sada nije uspeo da sa kolegama iz EU postigne dogovor o ograničenju pristupa izbeglica određenim socijalnim povlasticama, preneo je Rojters.\nU zajedničkom tekstu objavljenom u britanskom „Dejli Telegrafu“, Hamond i Đentiloni su naveli da se njihove države slažu oko mnogo čega.\n„Italija i Velika Britanija se slažu da postoji potreba za snažnim reformama EU, pojednostavljenju njenog funkcionisanja, njenim procedurama i propisima“, navela su dvojica ministara.\n„Možemo zajedno da radimo na paketu reformi Unije, koji će se pozabaviti specifičnim pitanjima kao što su uloga nacionalnih parlamenata, konkurentnost, ekonomsko upravljanje i socijalni sistemi, kako bi EU postala jednostavnija, efikasnija i sa manje birokratije“, istakli su Hamond i Đentiloni.\nDvojica šefova diplomatija su navela i da EU treba da ima „različite puteve integracije“, koji mogu istovremeno da se odvijaju. To predstavlja ključni zahtev Britanije, koja se sve više udaljava od sve čvršćeg političkog ujedinjenja, na čemu radi većina od 28 zemalja članica bloka.


Vučić "čita" Trampa u Davosu! | Vestinet.rs\nPočetna TEMA DANA\tVučić „čita“ Trampa u Davosu!\nVučić „čita“ Trampa u Davosu!\n„Mnogo toga smo mogli da saznamo, počev od multilateralizma do toga kako i na koji način oni vide svoju borbu protiv protekcionističkih mera, protiv onog što je Trampova karakteristika unutrašnjih mera“, rekao je Vučic i dodao da kada se govori o SAD nema unutrašnjih, već je sve spoljna politika.\nPredsednik Srbije ocenio je da će biti zanimljivo da se je kako će američki predsednik reagovati na izjave evropskih političara povodom njegove politike „Amerika na prvom mestu„.\n„Važno da je čujemo šta misli američki predsednik“, rekao je Vučić, našalivši se sa srpskim novinarima što se vidi koliko su uzbuđeni što će slušati Trampa.\nVučić je podsetio da su SAD najznačajnija zemlja jer ostvaruje 24,7 odsto svetskog BDP-a.\nTek nakon SAD slede Kina i EU sa 17,7 i 17,5 odsto svetskog BDP-a, i posle daleko sledi Japan sa 6 odsto, naveo je on.\n„Amerika je strašno važna i mislim da je Evropa preuzela primat tog svetionika demokratije, sloboda, ekonomskih sloboda, što je moglo da se vidi u Davosu, i kriz kratke ali jasne kritike koje su kancelarka Angela Merkel, pa i Emanuel Makron uputili američkom predsedniku“, ukazao je on.\nRekao je da će se videti danas šta će Tramp da kaže ,dodajući da će biti zanimljivo i veoma važno za nas.\nPredsednik Srbije Aleksandar Vučić rekao je danas da do rešenja problema Kosova i Metohije moraju da dodju Srbi i Albanci kroz razgovore i da niko drugi ne može doneti to rešenje.\n„Do toga moramo da dodjemo mi i Albanci kroz razgovore. EU može da pomaže, ali ne može da donese rešenje. Moramo da rešimo taj problem mi Srbi sa Albancima, ako budemo u stanju.\nA, ako ne budemo, ništa novo se ne dešava ni za nas, ni za njih, osim da smo izgubili i propustili još vremena“, poručuje Vučić.\n„Imali smo i od jutros više razgovora, a uvek je tema odnosa Beograda i Prištine.\nTo je nezaobilazna tema, u svakom trenutku, na svaki način“, naglasio je Vučić i dodao da su to i formalni i neformalni razgovori, i mimo kamera i glavne agende.\nRekao je da se vara svako ko misli da može bez toga da prođe, jer, ukazao je, na forumu su prisutni i brojni investitori, nemački, austrijski, grčki, slovački, koji su svi rekli da ono što je najpotrebnije i što bi voleli da vide – podrazumeva rešenje problema Beograda i Prištine.


FUDBALSKI ŠOK IZ ITALIJE: Aleksandar Kolarov završava karijeru? :: Sportal\nS. P. - Vest objavljena: 22:05 - 21.01.2022\nNaime, kako pišu italijanski mediji, Aleksandar Kolarov namerava da na leto "okači kopačke o klin" i posveti se trenerskom poslu.\nNjegov sadašnji klub, Inter, sa kojim ima ugovor do leta 2022. godine, predložio mu je ulogu trenera u tom klubu.\nKolarov nije u planu trenera Simonea Inzagija za ovu takmičarsku sezonu, a spominjao se, između ostalog, i povratak u Crvenu zvezdu. Za njegove usluge takođe je bilo zainteresovano nekoliko klubova iz italijanskog šampionata.\nKolarov je tokom karijere nosio dres Čukaričkog, OFK Beograda, Lacija, Mančester sitija, Rome i Intera.\nZa reprezentaciju Srbije je odigrao 94 utakmice i postigao je 11 golova.\nAleksandar Kolarov FK Inter Evropski fudbal Kraj igračke karijere


Washington iz sata u sat uvodi nove sankcije Pekingu: Sada su uveli vizne restrikcije za radnike kineskih tehnoloških firmi - GlobalCir\nWashington iz sata u sat uvodi nove sankcije Pekingu: Sada su uveli vizne restrikcije za radnike kineskih tehnoloških firmi\nSjedinjene Američke Države uvode vizne restrikcije za određene zaposlene u kineskim tehnološkim kompanijama koje krše ljudska prava, saopćio je State Department.\nRestrikcije na vize uvode se za određene zaposlene u kineskim tehnološkim kompanijama koje pružaju materijalnu podršku režimima koji krše ljudska prava na globalnom nivou.\nU te kompanije spada i Huawei, “produžena ruka države nadzora kineske Komunističke partije Kine [KKP] koja cenzurira političke disidente”, navodi se u saopćenju State Departmenta. Tvrdi se da neki zaposleni u ovoj kompaniji pružaju materijalnu podršku “režimu KKP-a, koji krši ljudska prava”.\nAmerički sekretarijat za trgovnu proteklih mjeseci uveo je nove restrikcije za još 33 kineske kompanije i institucije. Ovaj sekretarijat ranije je najavio da će 33 kineske kompanije biti stavljene na “crnu listu” zbog toga što pomažu kineskim vlastima da špijuniraju manjinsku, muslimansku etničku grupu Ujgura sa sjeverozapada zemlje.\nPompeo: Ako poslujete sa Huawijem, poslujete sa kršiteljima ljudskih prava\nAmerički državni sekretar Michael Pompeo oglasio se saopćenjem u kojem je najavio vizna ograničenja određenim zaposlenicima kineskih kompanija i naveo da su Sjedinjene Američke Države uvijek bile ‘nada najugroženijim svjetskim narodima i glas za one koji su utihnuli’.\nOsvrnuo se i na odluku State Departmenta o viznim ograničenjima zaposlenicima kineskih tehnoloških kompanija.\n– Danas State department nameće vizna ograničenja određenim zaposlenicima kineskih tehnoloških kompanija koje pružaju materijalnu podršku režimima koji se bave kršenjem ljudskih prava na globalnom nivou, i dodao:\n– Telekomunikacijske kompanije širom svijeta bi trebale znati: ako posluju s Huaweijem, posluju s kršiocima ljudskih prava.\nSUMNJE U STRANU SABOTAŽU? U iranskom lučkom gradu Bushehru zapaljeno sedam brodova\nODRŽANI PARLAMENTARNI IZBORI U SJEVERNOJ MAKEDONIJI! SDSM ima blagu prednost nad VMRO-DPMNE-om


Upis IKT i OS | KTIOS FTN Novi Sad\nZnačaj Informaciono-komunikacionih tehnologija…\nTelekomunikacioni sistemi današnjice povezuju celu planetu i obezbeđuju dostupnost informaciono-komunikacionih servisa bilo kada i bilo gde. Telekomunikacije su doživele revoluciju u poslednjih 20 godina pojavom Interneta i mobilne telefonije. Ova tehnološka revolucija ne samo da još uvek traje, već u narednim godinama ima ambicije da potpuno promeni i automatizuje gotovo sve aspekte ljudskih aktivnosti: prvenstveno povezivanjem „svega“ na Internet u vidu Internet of Things (IoT) tehnologija, razvojem masovnih sistema za memorisanje (Cloud) i analizu ogromne i raznovrsne količine prikupljenih podataka (Big Data). Razvoj IoT i Cloud tehnologija osnova je za razvoj tzv. pametnih sistema u brojnim domenima ljudske aktivnosti. Pametni gradovi (Smart Cities) kroz koje se krećete pomoću pametnog saobraćaja (Smart Transportation), dobijate električnu energiju preko pametne električne mreže (Smart Grid), dok se vaše zdravlje kontinuirano nadgleda (Smart Health). Ovakav razvoj stavlja telekomunikacione sisteme u samo jezgro razvoja budućih inteligentnih okruženja, čineći razvoj IoT tehnologija i mobilnih ćelijskih sistema trenutno možda i najuzbudljivijim segmentima moderne tehnologije.\n… i Obrade signala u svetu budućnosti\nMnoštvo signala koje se na ovaj način prenosi i prikuplja potrebno je analizirati kako bi se izdvojile i interpretirale korisne informacije i kako bi se obezbedio automatski kontinuirani nadzor u pomenutim pametnim sistemima. Obrada signala nudi uvid u nauku iza digitalnog sveta kroz znanja neophodna za izdvajanje, transformaciju i interpretaciju informacija. Od obrade digitalnog audio-signala, govora, slike i video-signala, ova oblast izučava pokretačku tehnologiju aplikacija koje svakodnevno koristimo. Algoritmi veštačke inteligencije i mašinskog učenja u sprezi sa obradom signala omogućuju tehnike kao što su automatsko prepoznavanje i sinteza govora, kompjuterska vizija, sistemi preporuke, sigurnosni sistemi za nadzor, analiza društvenih mreža i potpomognuta medicinska dijagnostika.\nTeorijske osnove koje se prezentuju studentima…\nNa modulu informaciono-komunikacione tehnologije i obrada signala uče se osnove današnjih tehnologija koje omogućuju pouzdan prenos podataka sa najmanjim utroškom energije, sa što većim digitalnim protokom, što jeftinijim hardverom, i otporno na razne ometajuće faktore kao što su šum i interferencija. Koje su vrste komunikacionih mreža i kako se efikasno projektuju i unapređuju za podršku rastućim telekomunikacionim potrebama društva, još jedna je od oblasti koje se obrađuju na ovom modulu. U segmentu obrade i interpretacije informacija, pored osnovnih predmeta koji nude uvod u generisanje i osnovnu obradu digitalnih signala, nude se i specifična znanja za podršku raznim domenima primene kao što su obrada govora, audio i video signala, medicinskih i bioloških signala. Automatska interpretacija informacija neodvojivo je povezana sa oblastima veštačke inteligencije i algoritama mašinskog učenja, koje se detaljno izučavaju na našem programu kroz posebne predmete, ali i kroz atraktivne oblasti primene kao što su kompjuterska vizija, automatska analiza i sinteza govora, medicinska dijagnostika, kao i brojne druge.\nKoji su nam alati neophodni za primenu teorijskih znanja?\nPored teorijskih osnova, koje studentima omogućuju brzu nadogradnju i sposobnost za praćenje novih trendova u ovim dinamičnim oblastima, već od druge godine studija insistira se na implementaciji naučenih algoritama, kao i na savladavanju neophodnih alata kao što su programski jezici C/C++, Java, Python i MATLAB, kroz odgovarajuće predmete.\nFirme i ustanove u Srbiji u kojima se naši studenti zapošljavaju su: Continental, 3Lateral, RT-RK, Cisco, Huawei, Ericsson, SAGA, DunavNet, Microsoft, BioSense Institut, PanonIT, Protech, NIS, AlfaNum, Zesium Mobile, A1, Telekom Srbija, Telenor, Pošta Srbije, SBB, Roaming Networks.


Stevanović: Bujanovac nije ispunio uslove za finansiranje industrijske zone - Bujanovačke\nPočetna EKONOMIJA Stevanović: Bujanovac nije ispunio uslove za finansiranje industrijske zone\nStevanović: Bujanovac nije ispunio uslove za finansiranje industrijske zone\nBujanovačke4. apr 2016.EKONOMIJA, NASLOVNA, POLITIKA2\nDržavi sekretar u Ministarstvu privrede kaže da će opština Bujanovac ove godine ponovo moći da aplicira za sredstva namenjena slobodnoj industrijskoj zoni\nBUJANOVAC, 4. april 2016. – Saradnja našeg ministarstva sa opštinama Bujanovac i Preševo u prethodne dve godine, moći će u narednom periodu da ide isključivo kroz dva segmenta. Jedan je podrška infrastrukturnim projektima u oblasti poslovne infrastrukture. Ove godine ćemo finansirati izgradnju Industrijske zone Čukarka u opštini Preševo u vrednosti od deset miliona dinara. Opština Preševo je to dobila u prethodnoj godini, sad je u toku raspisivanje javne nabavke kako bi radovi što pre počeli i ove godine okončani. Što se opštine Bujanovac tiče po tom pitanju, oni su aplicirali, ali mislim da nisu ispunili uslove iz kriterijuma – izjavio je Dragan Stevanović, državni sekretar u Ministarstvu privrede za portal Tituli.\nPrema njegovim rečima, ministar Sertić i on su u Bujanovcu razgovarali sa lokalnom rukovodstvom i iskazali „želju i opredeljenje da taj projekat, bez obzira na činjenicu da je bio vredan preko sto miliona dinara, podržimo“.\n– Međutim, moguće je da je tu došlo do nerazumevanja sa lokalnom samoupravom. Lokalna samouprava je projekat finansirala i završila, a onda je faktički aplicirala da im ministarstvo refundira sredstva, što po programu i zakonu to nismo mogli da uradimo. Na žalost, Bujanovac je uprkos našoj želji da podstičemo razvoj ekonomskog ambijenta i tu poslovnu zonu, ostao uskraćen za ta sredstva. Naravno, ove godine je ponovo raspisan konkurs. Videćemo, ukoliko su opštine sa juga Srbije aplicirale, pre svega Preševo i Bujanovac, ja sam zaista spreman da to podržim ako i jedna i druga opština imaju projekte koji u skladu sa uredbom i u skladu sa programom ispunjavaju sve uslove – kaže Stevanović.\nOn je rekao da se, ipak, ekonomske prilike poboljšavaju u celoj temlji, pa i na jugu jer je država uspela da „napravi fiskalnu konsolidaciju i smanjuje deficit, da poveća stepen zaposlenosti, odnosno da smanji nezaposlenost“\n–Sa druge strane, kad govorimo o jugu Srbije, ovde nas zaista još mnogo posla čeka. Čini mi se da do ove vlade, do pre dve godine dugo godina nijedna vlada nije bila posvećena jugu Srbije kao što je ova, naročito Pčinjskom okrugu. Mislim da smo kroz nivo novca koji smo po raznim programima i linijama opredelili za ovaj okrug pokazali da se stvarno ovde stvari menjaju. Naravno nije sve do vlade, nešto je i do nas, mi na lokalnom nivou moramo da menjamo svoje navike, moramo mnogo više da budemo posvećeni stvarima koje život znače. To je svakako ekonomija. Da ekonomski život rasteretimo od naših političkih ambicija, naših političkih nerazumevanja, naših sujeta, i da kao akteri javnog života budemo apsolutno na usluzi svima onima koji čine privredni ambijent ovde na jugu Srbije.\nKao najveći problem Stevanović ističe činjenicu što se većina firmi iz Bujanovca i Preševa nalaze u stečaju.\n– Te kompanije su sad u nadležnosti Agencije za stečaj, odnosno Direkcije za imovinu Republike Srbije. Na žalost, tu imamo ogromnih problema shodno zakonu zato što su procene tih objekata i te imovine potpuno iracionalne, ne odgovaraju starnosti, ne odgovaraju prilikama na terenu pa ćemo u narednom periodu morati ozbiljnije da se pozabavimo time kako bi tu imovinu koja danas propada, mogli na jedan adekvatan način da stavimo na raspolaganje zainteresovanim investitorima.\nTe kompanije su sad u nadležnosti Agencije za stečaj, odnosno Direkcije za imovinu Republike Srbije. Na žalost, tu imamo ogromnih problema shodno zakonu zato što su procene tih objekata i te imovine potpuno iracionalne, ne odgovaraju starnosti, ne odgovaraju prilikama na terenu pa ćemo u narednom periodu morati ozbiljnije da se pozabavimo time kako bi tu imovinu koja danas propada, mogli na jedan adekvatan način da stavimo na raspolaganje zainteresovanim investitorima\nStevanović dodaje da je država učinila sve da na jug dovede strane investitore.\n– Sa jedne strane imate želju i volju investitora, ali ne možemo mi da im namećemo obavezu kako će i gde će svoj novac da investiraju. Sa druge strane, slika koju lokalne rukovodstva šalju o svojim opštinama, opet privlači, ili tera investitore da u tim opštinama investiraju. Mi smo otvoreni, pod istim uslovima se tretiraju investitori u bilo kojoj opštini. Mislim da nam je lokacija dobra, strateški položaj je dobar, na Koridoru 10 su i jedna i druga opština, tu je Makedonija, tu je blizu i Bugarska, tu je i luka u Grčkoj. Mislim da svi zajedno treba da uradimo malo više, da se potrudimo, i neće izostati rezultati.\n(Titulli.com; opširnije na http://titulli.com/index.php?m=post&s=26046)\nPrevious PostRašitović: Besplatne ideje za projekte Next PostIndijski filmovi za svetski dan Roma\n2 thoughts on “Stevanović: Bujanovac nije ispunio uslove za finansiranje industrijske zone”\nMilan 4. aprila 2016. at 13:58\nSekretar Boske jednostavno ne govori istinu.\n„On je rekao da se, ipak, ekonomske prilike poboljšavaju u celoj zemlji, pa i na jugu jer je država uspela da “napravi fiskalnu konsolidaciju i smanjuje deficit, da poveća stepen zaposlenosti, odnosno da smanji nezaposlenost”“\nKoliko smo se konsolidovali možete videti ako zavirite u svoj novčanik ili frižider.\nZa vreme vladavine Bosketa & Co, Srbija je postigla rekordnu zaduženost koja 2015. godine iznosi 73.4% BDP-a (http://www.tradingeconomics.com/serbia/government-debt-to-gdp) a tu i takvu „konsolidaciju“ možete pratiti i uživo na http://www.javnidug.iio.org.rs/\nDonekle se slažem da su se fiskalno konsolidovali, preko sve većih fiskalnih i parafiskalnih nameta realnom sektoru ali će im se to obiti u glavu u vidu smanjenih investicija i generalno u pogoršanju opšte poslovne klime.\nBoT 4. aprila 2016. at 15:54


Odbranom titule, Crvena zvezda je stigla do 30. trofeja namenjenog prvaku države, treće zvezdice na grbu, ali i učinka kakvim malo evropskih klubova može da se pohvali.\nAktuelni šampion Srbije postao je 14. klub na Starom kontinentu koji je stigao do brojke od trideset titula i tako se pridružio najtrofejnijim klubovima Škotske, Severne Irske, Grčke, Portugalije, Italije, Belgije, Holandije, Češke, Španije, Austrije, Bugarske i Mađarske.\nNajtrofejniji klub u Evropi je Rendžers sa 54 titule, a u stopu ga prati Linfild iz Severne Irske sa jednim manje. U odabranom društvu su brojni velikani evropskog i svetskog fudbala poput Juventusa, Reala iz Madrida, Benfike, Ajaksa...\nCrveno-beli su pod vođstvom Vladana Milojevića, sa dva šampionska pehara, učvrstili primat u Srbiji na mestu najtrofejnijeg kluba, a podsetimo, trećoj zvezdici na grbu doprinelo je i nedavno priznanje titule osvojene 1946. godine.\nKad je u pitanju "komšiluk", isti broj državnih kruna osvojio je i Ferencvaroš koji je takođe ove sezone stigao do treće zvezdice na grbu, dok jednu titulu više u svojim vitrinama ima CSKA iz Sofije.\nLista evropskih klubova sa 30 i više titula:\n54 – Rendžers (Škotska)\n53 – Linfild (Severna Irska)\n50 – Seltik (Škotska)\n44 – Olimpijakos (Grčka)\n37 – Benfika (Portugal)\n35 – Juventus (Italija)\n34 – Anderleht (Belgija), Ajaks (Holandija)\n33 – Real Madrid (Španija), Sparta Prag (Češka)\n32 – Rapid Beč (Austrija)\n31 – CSKA Sofija (Bugarska)\n30 – Crvena zvezda (Srbija), Ferencvaroš (Mađarska)


Dačić: Svi iz opozicije će izaći na izbore, procenili su da je bojkot bio katastrofalna greška\nIvica Dačić; Foto: Beta\nPredsednik Socijalističke partije Srbije (SPS) Ivica Dačić izjavio je danas da očekuje da će svi iz opozicije izaći na izbore najavljene za april 2022. godine i ocenio da je razlog za to što su procenili da je bojkot bio „katastrofalna greška“.\nOn je naglasio da će, ukoliko aktuelni predsednik Srbije Aleksandar Vučić bude bio zajednički kandidat na izborima najavljenim za april 2022. godine, SPS „naravno stati iza njega“.\n„Ako nije Vučić (kandidat), kao predsednik Srbije, kao čovek sa kojim smo dobro saradjivali svih ovih godina, sa kojim delimo zajedničke ciljeve, onda ćemo nastupati samostalno i tu nema nikakve dileme“, rekao je Dačić za televiziju Prva.\nOn je naglasio da je na sastancima sa Srpskom naprednom strankom (SNS) dogovoreno zajedničko delovanje te dve stranke i nakon izbora, kao i zajednička lista za predsedničke izbore, dok se zajednička lista za parlamentarne i lokalne izbore još uvek razmatra.


R. Trajković: SLS kažnjena zbog izbornih neregularnosti\nSamostalna liberalna stranka (SLS) kažnjena je odlukom Vrhovnog suda Kosova sa 3.000 evra zbog neregularnosti tokom izbornog procesa 12. decembra, saopštila je predstavnica Jedinstvene srpske liste (JSL) Rada Trajković.\n“Juče je stigao odgovor Vrhovnog suda Kosova povodom žalbe JSL-a u kome je sapšteno da je SLS kažnjena sa 3 hiljada evra zbog neregularnosti tokom izbornog procesa’, kazala je Trajkovićeva na konferenciji za novinare u Medija centru u Čaglavici. Predstavnica JSL-a je istakla da je kazna jedini odgovor u smislu sankcionisanja onoga što se dešavalo tokom izbornog procesa. Dodala je to nije dovoljno i da će se zbog brojnih nepravilnosti koje su se desile na vanrednim parlamentarnim izborima na Kosovu, pre svega u srpskim sredinama. ponovo obratiti Centralnoj izbornoj komisiji. “JSL ima zahtev prema CIK-u da uslovni glasovi budu provereni i da te kutije budu zaštićene, jer imamo informacije da u njima ima listića ljudi koji su glasali na više mesta’, kazala je Trajkovićeva. Ona je kazala da JSL ima ima komunikaciju sa jednom međunarodnom institucijom koja prikuplja sve dokaze o legalnosti izbora. “Ta institucija radi vrlo tiho i nadam se da će napraviti nepristrasan i objektivan izveštaj o izborima’, kazala je Trajkovićeva. Trajkovićeva je dodala da JSL, prema još uvek nezvaničnim podacima, ima preko šest hiljada glasova i u Skupštini Kosova imaće najmanje četiri mandata. “Mi smo moralni pobednici u svemu ovome, jer nijedan glas nismo dobili ucenom niti korupcijom’, zaključila je Trajkovićeva. Komentar na ovu informaciju nismo uspeli da dobijemo od predstavnika SLS-a.


Autor Marija Ivosh 16.03.2018 11:44 12:12\nVenera u konjukciji sa Merkurom u Ovnu i u kvadratu sa Saturnom u Jarcu uticaće pozitivno na osobe koji su Bik ili Vaga u podznaku. Ali, kardinalnim znacima prve dekade, odnosno onima koji imaju neku planetu na oko osam stepeni u Ovnu, Raku, Vagi ili Jarcu, ovaj Saturn može doneti pojačanu hladnoću, manjak životne radosti, a nekima i finansijske poteškoće. No, mnogi će imati nešto što će im olakšati situaciju u kojoj se nalaze ili će vam bliski ljudi dati podršku i savet. Ali, kada je ljubav u pitanju, biće više sumnji, hlađenja, preispitivanja ili udaljavanje od neke osobe tokom ove nedelje.\nOsobe sa podznakom u Raku bi trebalo da ovih dana nešto završe, kako bi od 17. marta krenule sa promenama vezanim za karijeru ili ostvarenje neke važne životne težnje. Pustite mašti i vizualizaciji na volju, zamišljajte ili planirajte kakvu novinu u svom životu želite, jer mašta može svašta naročito dok je mlad Mesec u Ribama. Takođe, osluškujte svoju intuiciju da biste mogli da prepoznate koje su to osobe ili situacije koje vas vode ka ostvarenju željenog.\nPred osobama sa podznakom u Lavu su dobri dani, kada mogu da dobiju podršku ili novac od drugih, jer se Sunce nalazi u trigonu sa Jupiterom. To je redak i sjajan tranzit, koji donosi razne vidove zadovoljstva. Vama je ove nedelje najznačajnije to što je mlad Mesec 17. marta u Ribama, jer će vam doneti promene i novine vezano za strance, inostranstvo, putovanja, viša znanja, odnosno one u vezi studiranja, jer vam se odvija u 9. kući. Dobro je da promene krenete da ostvarujete već 17. marta u poslepodnevnim satima, ili barem od idućeg dana.\nKliknite OVDE da pročitate kakave mogućnosti očekuju zemljane znakove!


P/E Racio u fundamentalnoj analizi\nZa analitičare je takođe važno posmatranje P/E racia po granama delatnosti. Posmatranje P/E racia firmi koje pripadaju različitim privrednim granama neće dati neke posebne efekte zato što perfomanse firmi u okviru iste grane značajno variraju. Međutim, ukoliko se porede P/E racia svih firmi jedne grane (odnosno prosek P/E racia grane) sa drugom granom i prate njihovi budući odnosi, tada se mogu izvući značajni zaključci o položaju te grane na tržištu kapitala i očekivanjima tržišta u budućnosti.\nZnačaj posmatranja cena akcija po granama potvrđuje i to što neki od najpoznatijih berzanskih indeksa upravo iskazuju kretanja cena akcija tako grupisanih firmi.\nTako Standard i Pur indeks (S&P) pored svog najpoznatijeg S&P 500 composite indeksa, objavljuje posebno i indekse razvrstane po granama delatnosti: industrijski (400 akcija), transportni (20 akcija), uslužno-komunalni (40 akcija) i finansijski (40 akcija). Jedan od napopularnijih indeksa Dau Džons industrijski indeks (Dow Jones Industrial Average-DJIA) se kreira na bazi cena 30 akcija, a takođe prati i kretanje cena 20 akcija iz grane transporta, 15 akcija uslužno-komunalnih preduzeća, dok kompozitni indeks obuhvata sve navedene akcije.\nFundamentalni analitičari poseban fokus stavljaju na analizu perfomansi korporacija, pri čemu posebno prate: nivo i trend u kretanju prodaje i zarade, kvalitet proizvoda, konkurentnu pozicjiu firme na tržištu na kome ona prodaje svoje proizvode, izvore sirovina i materijala, uticaju mera vlade na poslovanje, odnose zaposlenih, kao i mnoge druge faktore od uticaja na cenu običnih akcija.\nPromene svih navedenih faktora u krajnjem utiču na zarade korporacije, od čega prevashodno zavise i cene akcija na tržištu. Kupci i prodavci akcija stoga nastoje da predvide promene fundamentalnih faktora i da shodno tome donesu svoje investicione odluke, jer kada se promene dese, ukoliko je tržište efikasno, nema prostora za ostvarivanje velikih profita. Drugim rečima, cene akcija ce se pod uticajem ponude i tražnje kupaca i prodavaca promeniti pre nego što se dogode očekivane promene fundamentalnih faktora. Podsećamo da se na berzi ne trguje samo činjenicama već dominantno očekivanjima.\nTop 5 stvari koje trebate znati za petak 3. april\nAkcije kompanije Tesla skočile više od 10 posto\nDolar i dalje jača na svetskim tržištima\nNemačka preuzima udeo u kompaniji Lufhanza\nAmerika tone u recesiju: 6.6 miliona ljudi ostalo bez posla


Izetbegović na korak da mladima "zabrani" bavljenje politikom: Neki mladi ljudi iz SDP-a ne vide stvari kako bi trebalo da ih vide!\nNakon izjave Izetbegovića o "mladima iz SDP-a" stiče se dojam da SDA ide pravcem da političar ne može biti ako nema "ratnog iskustva u politici".\nGovoreći o odluci BH bloka, Izetbegović je ustvrdio da je u ovom konkretnom slučaju prevagnula Naša stranka i "neki mladi ljudi u SDP-u, koji nisu bili tu u ratu i koji ne vide stvari kako bi trebalo da ih vide, jer nisu prošli neka iskustva"\nGovoreći o odluci BH bloka, Izetbegović je ustvrdio da je u ovom konkretnom slučaju prevagnula Naša stranka i "neki mladi ljudi u SDP-u, koji nisu bili tu u ratu i koji ne vide stvari kako bi trebalo da ih vide, jer nisu prošli neka iskustva".\nPotvrdio je i da je ranije o ovome razgovarao sa Željkom Komšićem, liderom DF-a.\n- Ako izostane njihova podrška, neka se ne čude ako mi prihvatimo neke stvari koje im se neće svidjeti - kazao je Izetbegović.\nGostovanje lidera SDA na FTV-u i kompletan razgovor pogledajte na ovom linku\nDodik prihvatio okvir koji znači slanje ANP-a\nNikšić: Nije nikad ni bilo dileme hoćemo li ući u koaliciju sa SDA – nećemo\tTuzla / Edin Delić za Radiosarajevo.ba: Kantonalni odbor SDP-a TK želi ulazak u vlast


Ukoliko se sve odluke koje je donijela Vlada FBiH na čelu sa premijerom Mustafom Mujezinovićem, ne vrate na početni nivo, dobitnici najvećih ratnih priznanja FBiH najavljuju blokade javnih institucija, te pozivaju građane na neposluh prema federalnim institucijama. Ukoliko se ne ispune njihovi zahtjevi pozvat će međunarodne institucije da u skladu sa njihovim ingerencijama osiguraju uvjete za funkcionisanje sistema.\nDobitnici najvećih ratnih priznanja pozivaju sve partnerske organizacije boraca, udruženja građana, nevladin sektor, medije i patriote da podrže dobitnike najvećih ratnih priznanja.\nNa Vanrednu Skupštinu saveza dobitnika najvećih ratnih priznanja FBiH zakazanu 07.septembra 2009.g., pozvani su premijer FBiH Mustafa Mujezinović, predsjednici i zamjenici oba doma parlamenta FBiH, predsjednik i dopredsjednici FBiH, predsjednici političkih stranaka koje participiraju u radu Parlamenta FBiH.\n„Na ovoj skupštini donijet će se odluka da se sve mjere koje je dosadašnja Vlada donijela u vezi sa smanjenjem statusnih prava dobitnika najvećih ratnih priznanja i odlikovanja vrate na početni nivo, odnosno na stanje prije tih izmjena.\nJasno će se uputiti saopštenje svima koji su učestvovali u donošenju pomenutih mjera da ne prihvatamo smanjenja koja su usvojena“ – istaknuto je u Saopštenju za javnost Saveza dobitnika najvećih ratnih priznanja FBiH.


Kosooki predator - Toyota C-HR R-Tuned - Trio Driver BlogTrio Driver Blog\nNaime, u pitanju je verzija R-Tuned, napravljena uz pomoć specijaliste za ovakve prerade Dan Gardnera i njegove firme DG-Spec, i to u svega jednom primerku, upravo za SEMA Show. Automobil pokreće Toyotin 2,4-litarski 2AZ-FE motor, poreklom kao onaj koji se može sresti i u američkom Camry modelu, ali…\nTu prestaje svaka sličnost jer je ovaj agregat dobio nove, visokokvalitetne kovane interne kompomente, a pridodat je i poveliki Garrett turbo punjač, koji „prehranjuje“ motor svežim vazduhom, sabijenim na čak 1,6 bara. Ukupna snaga deklarisana je na preko 600 „konja“!\nOd ostalih „tjunerskih“ komponenti, tu je specijalni konstruisan usis svežeg vazduha, intekuler, izduvni sistem prečnika tri inča, dok se za oslanjanje brine tzv. coilover sistem amortizera i opruga, i to sa posebnim rezervoarom fluida.\nSnaga se putem novog 5-stepenog manuelnog menjača, sposobnog da izdrži velik obrtni moment, prenosi „samo“ na prednje točkove, „obuvene“ u Toyo Proxes RR DOT pneumatike, prečnika 18 inča, a za prianjanje se, pored pomenutih „guma“, brine i OS Giken „šper“ diferencijal, ali i aerodinamički paket sa spliterom i zadnjim „krilom“, koji proizvodi oko 150 kilograma pritiska na podlogu.\nNa poznatoj američkoj stazi Willow Springs nedavno je ostvareno vreme od 1:25.22 sekunde, što je bolje od rezultata koje su postavili Porsche 911 GT3 ili McLaren 650 S Spyder. Nakon SEMA Show, Dan Gardner se nada da će ovaj automobil stići i do Nurburgringa, gde bi mogao da postavi novi apsolutni rekord za automobile sa pogonom na prednje točkove!


Amerika prvi put isporučuje gas Evropi - 22.04.2016, Sputnik Srbija\nSAD je prvi put isporučila svoj gas u Evropu – tanker sa kompresovanim prirodnim gasom isplovio je iz Luizijane ka Portugaliji i doploviće krajem aprila, piše... 22.04.2016, Sputnik Srbija\n10:46 22.04.2016 (Osveženo: 11:13 22.04.2016)\nKako navodi „Volstrit džurnal“, američki gas bi mogao ozbiljno da poremeti evropsko energetsko tržište, budući da je Rusija dugo vremena dominirala na starom kontinentu.\nPrema rečima analitičara „Sosijete ženeral banke“ Tijeri Brosa, Amerika je na taj način objavila novi cenovni rat između kompresovanog i gasa koji se šalje putem cevovoda.\nPrva isporuka američkog gasa usledila je još u februaru nakon što je tanker sa kompresovanim gasom stigao u Brazil.\nOčekuje se da će Evropa postati krupno tržište za američki gas, a shodno prognozama SAD će do 2017. godine postati krupni izvoznik tog energenta.\nMeđutim, Americi će najveći konkurent biti Rusija koja zadovoljava trećinu evropske potrebe za gasom, a za njom slede Norveška, Alžir i zemlje Bliskog istoka.\nCena američkog gasa, prema preliminarnim ocenama, koštaće 4,3 dolara za milion britanskih termalnih jedinica, dok cena ruskog gasa trenutno iznosi 5,8 dolara. Analitičari smatraju da bi u slučaju ozbiljne konkurencije Moskva mogla da umanji cenu do 3 dolara.\nPrethodno je ruski „Gasprom“ saopštio da ne planira da vodi cenovni rat, naglasivši da će umanjiti troškove u slučaju da bude primoran da smanji cenu.


SPASIMO ŽIVOTINJE! Povređeni ljubimci moraju na ulicu, centru za negu potrebna pomoć! | Serbiantimes.info\nAnimal Rescue Serbia (ARS), prvo zvanično neprofitno udruženje građana koje dobrovoljno spasava životinje u Srbiji, suočava se sa iseljenjem iz BIGZ-a u Beogradu, nakon što je zgrada dobila novog vlasnika.\nOva civilna i dobrovoljna organizacija trenutno je aktivna u Beogradu, Novom Sadu, Nišu, Srbobranu i Vršcu, a kako bismo pomogli da njihov cilj nastavi da živi u prestonici Srbije, pozivamo sve naše čitaoce da pročitaju apel za pomoć i u koliko su u mogućnosti, pomognu ovoj organizaciji.\nSaopštenje Animal Rescue Serbia prenosimo u celosti:\nSada je i zvanično potvrđeno.\nPrimorani smo da napustimo prostorije koje su nam je prethodna uprava zgrade BIGZ ustupila na korišćenje prethodnih 5 godina, od samog našeg osnivanja. BIGZ je dobio novog vlasnika, koji iseljava sve zakupce prostorija u zgradi, jer se kompletan prostor renovira.\nOva situacija za našu organizaciju predstavlja jedan od najvećih problema, jer ćemo uskoro izgubiti odjednom sav kancelarijski i magacinski prostor, kao i prostor rehabilitacionog centra za povređene spasene životinje koje ne mogu na ulicu, dok traje njihov oporavak.\nSada nam je potrebna Vaša pomoć i moć koju imate u informisanju javnosti.\nKako smo do sada uvek bili na raspolaganju građanima, vladinim i nevladinim organizacijama u zemlji kada je bilo potrebno spasavati životinje, molimo sada da svi koji su u mogućnosti pokušaju da pomognu nama.\nOno što nam je u ovom trenutku najhitnije je smeštaj za ptice i mačke, kao i magacinski prostor od minimum 50 m2 (idealno 100 m2), kako bismo smestili svu neophodnu opremu koju imamo. Veliki deo opreme koju posedujemo je kabast i zahteva dosta prostora. Takođe, potreban nam je i kancelarijski prostor, ali za razliku od rehabilitacionog centra i magacinskog prostora je manje prioritetan u ovom trenutku.\nSva spasavanja koja radimo su besplatna i pomažemo društvu već pet godina unazad, sada je pomoć potrebna nama. Pomozite nam da obezbedimo prostor za rehabilitacioni centar životinja i magacinski prostor, to je ono najhitnije. Rok koji imamo za iseljenje je mesec dana.\nUkoliko imate raspoloživ prostor koji ste spremni da nam ustupite na korišćenje javite nam se na 0669528712 ili na info@animalrescueserbia.org. Takođe, ukoliko poznajete nekoga za koga mislite da bi mogao da nam pomogne, nemojte da oklevate, pošaljite mu ovu informaciju.\nVerovali ili ne, ali spasavanjem nas iz ove situacije pomoći ćete da se spase ugrožene životinje, jer ćete nam time omogućiti da neometano sprovodimo svoju misiju spasavanja životinja.\nRelated Topics:Animal Rescue Serbia


Sa protesta opozicije iz aprila 2019.\nSrbija je pala na monitoring listi međunarodne mreže nevladinih organizacija CIVICUS i sada se nalazi u kategoriji zemalja kojima su osnovne slobode opstruirane, saopštile su Građanske inicijative, nevladina organizacija iz Srbije.\nKako se navodi u saopštenju, Srbija se sada se nalazi u samom vrhu najugroženijih evropskih zemalja, zajedno sa Mađarskom i Ukrajinom, a pre pada na monitoring listi građanskih sloboda nalazila se u kategoriji zemalja u kojima su osnovne slobode i građanski prostor suženi.\n"Dok se mediji, nezavisni novinari i organizacije civilnog društva nalaze na meti stalnih pritisaka i napada, CIVICUS ukazuje da Srbija okreće leđa demokratiji i ljudskim pravima nizom poteza koji je stavljaju u prve redove zemalja u kojima postoji drastično nepoštovanje ljudskih prava u Evropi", navode Građanske inicijative, koje su deo CIVICUS mreže.\nOva nevladina organizacija ukazuje i da su izveštavanje o osetljivim pitanjima kao što su korupcija, demokratija i ljudska prava postali povod za odmazdu protiv nezavisnih novinara.\n"Pretnje novinarima ostaju zabrinjavajući trend u Srbiji. Izveštaji CIVICUS-a pokazuju da se ovaj trend nastavlja zajedno sa mešanjem države u rad medija", ističu Građanske inicijative i dodaju da su napadi i pritisci na organizacije civilnog društva takođe uticali na pad Srbije na listi.\n„Porast ultranacionalističkih grupa uz podršku vlade i vladinih nevladinih organizacija (GONGO) doveo je do situacije u kojoj se neprofitne organizacije suočavaju sa rizicima tokom obavljanje najosnovnijih aktivnosti, poput organizovanja skupova ili događaja“, stoji u saopštenju Građanskih incijativa u kojem se podseća i da se Srbija od marta nalazi na listi posmatranih zemalja "zbog rapidnog pada u obezbeđivanju slobode udruživanja, okupljanja i izražavanja od strane države".\n"Redovni izveštaji CIVICUS-a u proteklih šest meseci pokazuju i selektivnu primenu zakona u oblasti slobode okupljanja. Neadekvatna reakcija policije i tužilaštva prilikom desničarskih i kontra skupova, dešava se paralelno sa urgentnim delovanjem prilikom kažnjavanja onih koji izražavaju kritični stav protiv zvanične politike – brzim procesuiranjem krivičnih i prekršajnih prijava", navode Građanske inicijative.\nMeđunarodna mreža nevladinih organizacija CIVICUS osnovana je 1993. godine i čine je nevladine organizacije, aktivisti, koalicije i mreže civilnog društva, društveni pokreti, volonterske organizacije, humanitarne fondacije, verske grupe, sindikati i filantropske fondacije. Kako se navodi na sajtu organizacije, ona broji više od 4.000 članova u 175 zemalja.


Ejmi Kups, Foto: Printscreen/Instagram\nNastavnica istorije koja je postala OnlyFans zvezda otkriva sa kakvim se predrasudama suočava...\nObjavljeno: 25.10.2021. 22:47h 22:50h\nBivša nastavnica istorije, Ejmi Kups (32) iz SAD, objavljuje provokativan sadržaj na društvenim mrežama i od toga zarađuje, a ističe da ljudi zbog toga misle da je "dro*a", što je, kako kaže, daleko od istine.\nZapravo, ona je prema sopstvenim tvrdnjama u životu spavala samo sa trojicom muškaraca, a otkako je počela pandemija nije bila ni sa kim.\n"Poslednji put sam imala seks pre pandemija korona virusa – prošlo je dugih 18 meseci", kaže Ejmi, priznajući da joj nedostaje seks.\nOva mlada žena kaže da često dobija užasne komentare zbog eksplicitnih fotki na mrežama, te da ljudi zbog toga često misle da je elitna prostitutka.\n"Dobijam užasne komentare, nazivaju me dro*om, i muškarci i žene misle da sam elitna prostitutka zato što postavljam ekplicitan sadržaj na OnlyFans i seksi fotografije na Instagramu. Ali, istina je da sam u životu spavala samo sa trojicom muškaraca".\nLast day to join my https://t.co/E5K4nn3pjz page at a discount pic.twitter.com/gJfLurMtqk\n— Amykupps.93 (@amykupps) September 27, 2021\nEjmi, koja je ranije predavala istoriju u jednoj srednjoj školi, trudi se da je ne dotiče mišljenje drugih ljudi.\n"Volim seks, ali ljudi misle da zato što se oblačim veoma seksi i imam nalog na OnlyFansu da to odmah znači da sam promiskuitetna. Ako biti dro*a znači biti uspešna, zarađivati dosta novca, imati sjajno lice i telo, onda to rado prihvatam. Ljudi mogu da misle šta žele, navikla sam da me osuđuju zbog izgleda, ali neću se promeniti", poručuje.\nOna ističe da ne osuđuje muškarce i žene koji često menjaju seksualne partnere, ali da joj smeta što o njoj svi imaju predrasude zbog posla.\nMuškarci joj pišu svašta i na sve moguće načine pokušavaju da je odvedu u krevet, ali ona ima svoja pravila.\n"Veoma sam izbirljiva", kaže, dodajući da do seksa moraju da prođu najmanje četiri sastanka.\n"Mnogi žele da budu sa mnom samo zbog seksa, zato ih teram da čekaju, da bih videla da li su iskreni. Ne volim seks za jednu noć. Mnogi pokušavaju da me odvedu u krevet, nude mi desetine hiljada dolara, kola, nakit... Uvek kažem ne, mada bih volela da se zaljubim u nekoga ko će me zaista impresionirati", iskrena je Ejmi.\nOna poručuje i da je "muškarci vređaju jer ne mogu da je imaju, a žene zato što su ljubomorne".\nNastavnica istorijeEjmi KupsOnly fansSeksualni odnosiSeks


eKapija | Ekonomski analitičar: U ovoj godini bez emisije državnih zapisa\nIzvor: Mina | Petak, 15.01.2021.| 14:42\nU Crnoj Gori bi ova godina mogla biti prva nakon 2008. u kojoj Ministarstvo finansija nije emitovalo državne zapise, saopštio je direktor sektora finansijskih tržišta u Hipoketarnoj banci, Gojko Maksimović.\n- Na osnovu javno dostupnih podataka, možemo očekivati da ova godina, poslije 12 godina, bude prva u kojoj Ministarstvo nije emitovalo državne zapise. Posljednji put, taj Vladin resor nije koristio ovaj izvor finansiranja u 2008. godini, kada je i posljednji put budžet bio u suficitu - kazao je Maksimović.\nOn je u tekstu objavljenom na njegovom Linkedin profilu naveo da se na crnogorskom finansijskom sistemu u srijedu desio interesantan događaj.\n- U srijedu su dospjeli državni zapisi sa rokom dospjeća od 182 dana u iznosu od 14,9 mil EUR, koje je Ministarstvo emitovalo 15. jula prošle godine. Praksa tokom prethodnih godina je bila obnavljanje emisije državnih zapisa, pa se sa dospijećem jednih, dug "zatvarao" kroz emisiju novih državnih zapisa. Ministarstvo u srijedu nije emitovalo nove zapise, pa se, shodno tome, očekuje da se tokom ove godine neće koristi ovaj kratkoročni izvor finansiranja budžeta - objasnio je Maksimović.\nOn je precizirao da je iznos duga po osnovu emisija zapisa na kraju prošle godine iznosio 41,7 mil EUR.\nProsječna ponderisana nominalna kamatna stopa na dug iznosila je 0,94 odsto na godišnjem nivou.\n- Ako bi u obračun efektivne kamate uzeli i naknadu za učestovanje u aukciji koju su plaćali kupci, prosječno ponderisani efektivni trošak ovog segmenta javnog duga iznosio je 0,75 odsto na godišnjem nivou - objasnio je Maksimović.\nOn smatra da razlog potencijalnog zaobilaženja zaduživanja na kratkom roku ne leži u strukturi budžeta i postojanju suficita, već u činjenici da se Crna Gora krajem prošle godine zadužila u iznosu od 750 mil EUR, što je pružilo stabilnost finansiranja budžeta odnosno deficita.\nMaksimović je kazao da su prednosti stabilnih javnih finansija višestruke.\n- Kroz obezbijeđena sredstva finansiranja ne može doći do neizmirivanja ugovorenih i tekućih obaveza. Takođe, definisana je i cijena navedenog zaduživanja i iznos, dok se, kroz emisije zapisa, cijena, a i iznosi zaduživanja, razlikuju od aukcije do aukcije. Takođe, kroz opredjeljenje zaobilaženja emisija zapisa do kraja aprila, ukupni iznos državnog duga će se smanjiti za 41,7 mil EUR - naveo je Maksimović.\nPrema njegovim riječima, država sa druge strane može lakše upravljati sa kratkoročnim zaduženjem u zemlji u odnosu na strane dugoročne aranžmane.\n- Takođe, cijena kratkoročnog zaduženja je po pravilu niža od cijene dugoročnog duga. To možemo i vidjeti upoređivanjem podataka na kraju godine, kada je cijena novog sedmogodišnjeg duga iznosila oko 2,95 odsto pri emisiji, dok je prosječna efektivna ponderisana cijena zaduženja putem zapisa iznosila 0,75 odsto na godišnjem nivou - zaključio je Maksimović.


Beograd, 24. Januar 2013. PR Objave: Poziv -\nZa studente, koji vole da putuju, stiču nova iskustva i poznanstva, upoznaju drugu kulturu i običaje, studentska organizacija AIESEC je tu da i ove godine pruži tim mladim ljudima neverovatnu šansu da unaprede sebe, svoja znanja i veštine.\nKroz AIESEC program internacionalne razmene mogu se razvijati putem programa razvojnih praksi, ili putem programa stručnih praksi. Program praksi prilagođen je ličnim potrebama i preferencijama. Sve što je potrebno, jeste da se izabere program po svojoj meri i unapredi se na najbolji mogući način. Svake godine, preko 10.000 naših članova se upusti u avanturu i proživi nezaboravno iskustvo na praksi u zemlji koju izaberu.\nProgram razvojne prakse pruža unapređenja znanja, veština i sticanje nezaboravnog iskustva kroz komunikaciju sa ljudima iz svih krajeva. Razvojne prakse u zemljama širom sveta pružaju mogućnost razvijanja praktičnog znanja, prezentacionih veština, usavršavanje engleskog jezika i unapređivanje CV-a radeći u oblastima koje se odnose na probleme razvoja društva. Kao praktikanti studenti imaju priliku da rade u kompaniji, nevladinoj ili vladinoj organizacji, na univerzitetu ili u okviru AIESEC-a druge zemlje. Ova vrsta prakse najviše doprinosi ličnom razvoju praktikanta.\nProgram stručne prakse omogućava studentima završnih godina studija i postdiplomcima da steknu praktično znanje i iskustvo, radeći u kompanijama i organizacijama u inostranstvu. Ovaj program pruža priliku mladim ljudima da rade u svojoj struci, primene znanje stečeno na fakultetu i naprave prve korake u svojoj budućoj karijeri. Radom u internacionalnom okruženju, otvara se mogućnost da se studenti upoznaju sa kulturom, običajima i tradicijom zemlje u kojoj rade, usavrše jezičke sposobnosti, ali i da ponesu dobre primere, metode i inicijative koje će upotrebiti i u svojoj zemlji.\nUsavršavanje jezika, upoznavanje novih ljudi, kultura, običaja, kao i sticanje komunikacionih veština samo su neke od pogodnosti koje se studentima pružaju. Ovakve vrste međunarodnih razmena služe upravo tome, kako bi se što više studenata upoznalo, razmenilo iskustva, načine življenja, svoje poglede na svet, interesovanja i kontakte. Na ovaj način moguće je boraviti i u dalekim i manje poznatim zemljama širom sveta. Danas, najpopularnije zemlje za odlazak na međunarodnu razmenu su Kina, Indija, Brazil, kao i neke evropske zemlje. O tome koliko su uspešne internacionalne prakse, govori činjenica da se većina praktikanata opet opredelila za odlazak na međunarodnu praksu. Ono što je potrebno za odlazak je dobro raspoloženje, jaka motivacija, širok osmeh i jedan klik na http://prijavise.org.rs/index.php/prakse\nAIESEC je međunarodna platforma koja omogućava mladim ljudima da otkriju i razviju sopstvene potencijale, steknu liderske i mnoge druge sposobnosti, kao i da postanu agenti dobrih promena u društvu. Prisustvom na više od 2.100 univerziteta u preko 111 zemalja sa više od 60.000 članova, AIESEC je najveća studentska organizacija na svetu. Ona svim studentima pruža internacionalne volonterske i stručne prakse.\npraksa, aiesec, studentski poslovi\nq: 19 - t: 0.03313 sec


Vesti online / Sport / / Jokić bolji od Bogdanovića, Ratnici predali oružje pred Hardenom (VIDEO)\nJokić i Bogdanović\nJokić je kompletirao dabl-dabl sa još 13 skokova i šest asistencija, a zapaženi su bili i Srbi iz redova Kingsa Bogdanović sa 14 pogodaka, pored pet skokova i dve asistencije, i Bjelica sa 17 poena, šest uhvaćenih lopti i tri završna dodavanja.\nNagetsi su nadoknadili 15 razlike iz treće deonice odličnom partijom Džamala Mareja od 36 poena, od kojih su samo dva bila u prvom poluvremenu.\nDenver je na čelu Zapadne konferencije sa skorom 25-11, što im je najbolji start u klupskoj istoriji, dok je Sakramento tačno ispod crte za plej-of sa 19-19.\nSjajan meč odigrali su i prošlogodišnji finalisti Zapada u kome je Hjuston posle produžetka slavio protiv šampiona Golden Stejta 135:134, trojkom Džejmsa Hardena u poslednjoj sekundi.\nHarden je u trenutku odluke pogodio preko dvojice čuvara i na najbolji način zaokružio neverovatnu tripl-dabl partiju od 44 poena, 15 asistencija i 10 skokova.\nVoriorsima nije pomoglo ni 34 pogotka Stefa Kari, kao i po 26 Kleja Tompsona i Kevina Durenta.\nU preostalom meču sinoć, San Antonio je savladao Toronto 125:107 na povratku Kavaja Lenarda u Teksas.\nMVP finala je letos posle puno drame otišao iz Teksasa za Kanadu. Za Reptorse je timu sa kojim je osvojio jedini NBA prsten i bio MVP finala postigao 21 poen, dok je momak za kog je zamenjen Demar Derozan upisao tripl-dabl 21 poen, 14 skokova i 11 asistencija.


Naslovna Emisije Miloš Jovanović: Dva dana nisam spavao zbog Paspalja! (VIDEO)\nMiloš Jovanović: Dva dana nisam spavao zbog Paspalja! (VIDEO)\nSa nama je u novoj emisiji MeridianUživo bio novinar ’’Vice’’, Miloš Jovanović. Uz njegovu pomoć smo saznali ko će biti u beogradskoj Areni kada se četiri najbolja tima budu borila za titulu. Poznati košarkaški novinar nam je pored evropske pričao i o američkoj košarci.\nIpak, na početku smo krenuli sa fudbalskim pitanjima. Miloš je nekada bio deo Crvene zvezde pa smo se prvo dotakli nedavno osvojene titule. Po njegovim rečima, ovo je najbolje sklopljena ekipa u poslednjih 15 godina i dobri rezultati ne treba da čude.\nZanimljivo je bilo zapažanje i o Vladanu Milojeviću, treneru koji je preporodio Zvezdu. Zvezdin šef stručnog štaba uvek deluje kao da stvari drži pod kontrolom što mnogo znači. Mičel Donald, prvi kapiten stranac u klubu, ostavio je utisak kao da je u Beogradu srećan i da mu je Zvezda korak napred!\nKO ĆE BITI NBA ŠAMPION?\nZa igranje Lige šampiona u Beogradu ključan korak biće trener, barem po rečima našeg sagovornika. Za to će biti potrebno da Milojević produži ugovor sa klubom ali niko ne može da garantuje učešće u najjačem evropskom takmičenju, smatra Jovanović.\nPrebacili smo se ubrzo na pitanja o najjačoj košarkaškoj ligi na svetu. Analiza aktuelnog plej-ofa bila je fantastična ali je još zanimljivije bilo kada smo počeli da pričamo o istoriji. Intervju koji je obeležio njegovu karijeru je sigurno razgovor sa Paspaljem.\nKLADI SE NA F4!\nSaznali smo za legendarnu priču o pušenju, o načinu života jugoslovenskog reprezentativca u Americi, o Gregu Popoviču… Jovanović se nedavno vratio iz Amerike gde je pripremao još zanimljivog sadržaja pa ćemo videti intervjue Daga Kristija i Peđe Stojakovića.\nEmisija koja je trajala skoro sat i po vremena imala je dovoljno prostora da se u njoj nađu priče o evropskoj košarci, košarkaškim sekcijama Zvezde i Partizana, Bogdanu Bogdanoviću, Aleksandru Džikiću… Vremena je ponestajalo a na kraju smo saznali ime dobitnika karata za F4!\nDejan K. Iz Pančeva će biti u beogradskoj Areni u maju i pružaće podršku Guduriću, Kaliniću, Miciću, Ljulju, Dončiću, Rodrigezu, De Kolou… Nadamo se da će se Beograd pokazati kao dobar domaćin a da će publika uživati u kvalitetnim mečevima!\nPrethodni tekstMilojko Pantić: Evo igrača Partizana, a evo i naših? Nikada to nisam rekao!\nSledeći tekstLuksemburg: Šengen i fudbal na ić


Bevanda: Tužno je da neki Banjaluku smatraju neprijateljskom teritorijom | Trebevic.net\n“Ne znam šta je gore bilo, da li medijsko i političko huškanje ili komentari na društvenim mrežama. Tužno je da je 24 godine nakon rata prisutan takav govor mržnje i tužno je da je za one koji tvrde da su patriote Banjaluka neprijateljska teritorija. Mržnju ne razumijem i ne pristajem na nju, zato sam sa ovom temom završio i nadam se da neće biti sličnih situacija da moram na sličan način reagovati”, rekao je on za današnji “Glas Srpske”.\nBevanda, koji je i visoki funkcioner HDZ-a BiH, rekao je za današnji “Glas Srpske” da je još rano govoriti o personalnim rješenjima u novom Savjetu ministara, ali je napomenuo da će njegova stranka razgovore o formiranju vlasti voditi odgovorno i transparentno.\n“Prethodnih sedam godina budžet je bio 950 miliona KM i zahvatanja sa jedinstvenog računa su bila 750 miliona KM i sada je predloženo povećanje od 16 miliona KM, a oko osam miliona KM od tog povećanja planirano je za plate policajaca, jer smo imali izmjene zakona u prošlom sazivu parlamenta BiH”, naveo je on.\n“Problema ne bi trebalo da bude, a ja kao ministar finansija nisam u poziciji da procjenjujem kada ćemo imati usvojen budžet jer je poznato da ga nakon prihvatanja u Savjetu ministara predlaže Predsjedništvo BiH i usvaja Parlamentarna skupština BiH”, naveo je Bevanda.


vakcine Архиве - Biznis i Finansije\nHome\tTags\tPosts tagged with "vakcine"\n28. februara 2022. 0 komentar\nSZO: Protiv novih sojeva su nam potrebne nove vakcine\nIz Svetske zdravstvene organizacije kažu da više nije dovoljno samo se busterovati starim vakcinama već je potrebno kreirati nove vakcine koje targetiraju nove sojeve.\nGrupa stručnjaka koja je sastavljena pod okriljem SZO objavila je da konstantno primanje istih vakcina neće smanjiti stopu zaražavanja novim sojevima, već je potrebno stvoriti vakcine koje targetiraju sojeve poput omikrona i koje će zbog toga biti efikasnije u predstojećem periodu.\nTo bi smanjilo pritisak na zdravstveni sistem jer bi tako manji broj ljudi bio zaražen, i manje njih bi tražilo medicinsku pomoć.\nDa podsetimo, trenutno širom sveta 331 kandidat radi na razvoju novih vakcina. Dok one ne budu kreirane i testirane, stare vakcine koje smo do sada koristili bi trebalo da budu prilagođene novim sojevima, kažu iz SZO.\nJedan penzioner iz indijske države Bihar tvrdi da je u roku od godinu dana primio 11 vakcina protiv Kovida kako bi ostao zdrav i da su mu one znatno pomogle da se sačuva od virusa ali i da se reši – bolova u kolenima.\nKakve veze vakcina protiv Kovida ima sa bolovima u kolenima nikome nije jasno, ali penzionisani indijski poštar Brahamdev Mandal tvrdi da su mu oni nestali pošto je primio tri puta više doza nego što je preporučeno. On je time oborio i rekord iz našeg komšiluka koji je postavio jedan Slovenac primivši sedam doza vakcine u ime drugih osoba koje su želele da imaju zeleni sertifikat, ali ne i da zavrnu rukav.\nVremešnom ljubitelju vakcina ovo je, kako kaže, pošlo za rukom tako što se vakcinisao na različitim mestima, uvek tvrdeći medicinskim radnicima da nije vakcinisan. Prošle nedelje je trebalo da primi 12-tu vakcinu ali je pre toga otkriven.\nNa pitanje zašto je to uradio ovaj 84-godišnjak odgovara da su mu vakcine pomogle da „ostane zdrav“ i da se generalno bolje oseća.\nTaj odgovor međutim nije zadovoljio vlasti pa je protiv Mandala otvorena istraga. Istražni organi za sada poseduju informacije da je primio osam doza na četiri različita mesta, a ispituju tvrdnje za preostale tri. Oni kažu da se ovo ne bi desilo da nije zakazao i sistem za registraciju na portalu na kojem se prikupljaju podaci o vakcinisanima.\nIzvor: The Economic Times, BBC\nDirektor Kancelarije za e-Upravu Mihailo Jovanović rekao je za N1 da će digitalni zeleni sertifikati kompatibilni sa Evropskom unijom početi da se izdaju od petka, kao i da će se skeniranjem QR koda na potvrdi dobijati podaci da li su građani primili vakcinu, radili testove ili preležali kovid.\nJovanović kaže da je odluka koju je Evropska komisija donela (o priznavanju srpskog sertifikata) potvrda onoga što je rađeno u prethodna dva meseca – usklađivanje informacionog sistema EU sa Srbijom, odnosno da potvrda bude čitljiva skeniranjem koda i u zemljama EU.\nJovanović je objasnio u čemu se novi dokument razlikuje od sadašnjeg digitalnog zelenog sertifikata.\n„Ima potpuno drugačiji izgled, logiku i QR kod, tako da će građanima od petka ujutru na portalu e-Uprave biti dostupna nova ulsuga. Pored domaćeg digitalnog zelenog sertifikata, građani će imati novu uslugu koja će se zvati digitalni zeleni sertifikat EU kompatibilan, a razlika je jer EU zahteva za svaku vakcinu i svaki test poseban dokument i oni imaju određena pravila koja se razlikuju od naših kada je reč o učlitavanju QR koda“, pojasnio je direktor Kancelarije za e-Uparvu.\nDodano objašnjava da je prikaz podataka na ta dva sertifikata drugačiji, odnosno da naša potvrda sadrži sve informacije na jednom mestu, dok je evropska takva da za svaki „događaj“ postoji poseban.\nDržave članice EU postavljaju različite uslove\n„Struktura QR koda je drugačija. Građani koji nameravaju da putuju u zemlje EU treba od petka da apliciraju i dobiju EU sertifikat“, kaže Jovanović.\nNavodi da u Srbiji i dalje može da se koristi i stari digitalni sertifikat, ali će kao kovid propusnica moći da se koristi i EU komaptibilni.\n„To važi i za ljude koji dolaze iz EU u Srbiju, biće omogućeno očitavanje na granici, ali i naši građani će moći da se kreću s njim“, rekao je.\nPonavlja da je to dokument koji pokazuje koje ste i koliko vakcina primili, ali da svaka zemlja ima svoju odluku i drugačije tretira vakcine i da zato oni koji putuju treba da se informišu na stranicama zemalja ili na sajtu Ministarstva spoljnih poslova.\nMinistarka za trgovinu, turizam i telekomunikacije Tatjana Matić je rekla da će sa tim sertifikatima moći će da se uđe u ugostiteljske objekte, bioskope, restorane i prodavnice širom Evrope.\nPodsećamo, odluka Evropske komisije da je digitalni zeleni sertifikat Srbije podudaran sa digitalnim kovid sertifikatom EU danas stupa na snagu. Odluka ne znači da će srpski državljani, koji poseduju digitalni zeleni sertifikat, automatski moći da uđu u sve zemlje Unije, pošto ona ne menja stav pojedinačnih članica EU o tome koje vakcine priznaju.\n16. novembra 2021. 0 komentar\nFarmacetuska kuća Fajzer odlučila je da se protiv dezinformacija koje o vakcinama šire teoretičari zavera bori – karikaturama i mimovima.\nDa podsetimo, mimovi su fotografije, GIF-ovi ili video snimci, koji dodavanjem pratećeg teksta postaju veoma atraktivni za višestruko korišćenje, odnosno viralni.\nOni će biti novo oružje Fajzera za borbu protiv dezinformacija. Ova kompanija je naime na Tviteru objavila seriju mimova u kojima teoretičari zavera pokušavaju da privuku sebi imaginarni ljudski mozak, međutim istovremeno mu se obraća i nauka, koja pokušava da ga okrene sebi.\n“Ovih dana lako nas mogu omesti dezinformacije, ali ne brinite… nauka je na vašoj strani”, tvitovali su predstavnici Fajzera.\nOdluka da se upuste u ovakvu kampanju, čini se, nije doneta na brzinu. Prethodila joj je izjava direktora farmaceutske kompanije Alberta Burle da veoma mala grupa ljudi već godinu i po uspešno širi dezinformacije o korona virusu i načinu borbe protiv njega. On smatra da je njihovo ponašanje kriminalno jer su na neki način doprineli smrti miliona ljudi. “Jedino što trenutno stoji između sadašnjeg načina života, koji provodimo u konstantnom strahu, i normalizacije situacije, je oklevanje ljudi da prime vakciju”, rekao je Burla ističući time koliku štetu društvu nanose ljudi koji šire pogrešne informacije.\nMeđutim, o ovome se priča već mesecima, a mnogi naučnici su za to vreme preko medija pokušavali da objasne ljudima kako funkcionišu vakcine, ali bez uspeha. Možda je baš iz tog razloga Fajzer pokušao da na drugačiji, malo neformalniji način, predstavi ovu temu javnosti, ali i da pojasni kako funkcionišu RNK vakcine. Analitičari kažu da je ovaj način komunikacije neobičan za tako velike kompanije i da ostaje da vidimo kakav će biti efekat ove kampanje.\nFoto: screenshot, Pfizer\nOvo je pokazalo istraživanje o izveštavanju fejsbuk stranica u Bosni i Hercegovini, Crnoj Gori i Srbiji o vakcinaciji, koje je sprovedeno kroz projekat „Šta Srbija misli“ organizacije Novi treći put.\nZa potrebe ovog istraživanja odabrano je po 20 konvencionalnih stranica i četiri nekonvencionalne stranice iz prethodno nabrojanih država koje su po broju reakcija na objave koje se tiču vakcinacije imale najveću aktivnost.\nKada je u pitanju sama vakcinacija, pozitivan narativ o vakcinaciji najviše puta je uočen u Srbiji – čak 33,6 odsto svih posmatranih objava sadržalo je pozitivnu konotaciju. Sa druge strane, i kada su u pitanju negativni narativi o vakcinaciji, Srbija takođe prednjači sa 4,9 odsto takvih objava.\nU pozitivnom predstavljanju vakcinacije prednjačile su stranice „Kurir“ iz Srbije (47% svih objava ove stranice), a u negativnom predstavljanju prednjačile su nekonvencionalne stranice „Logično“ (28%) i „VAKCINE – zašto im kažemo NE?“ (90%) u BiH i Srbiji.\nVredno pomena je i izveštavanje o svetskim silama u kontekstu pandemije. Izmerene su vrednosti narativa prema Kini, Rusiji i Zapadu (SAD, EU i UK).\nPozitivan narativ o Rusiji, a negativan prema zemljama Zapada\nU pozitivnom predstavljanju Kine prednjačile su stranice „Srbija Danas“ (3.9% svih objava ove stranice, Srbija), „Borba.me“ (2.2%, CG) i „Bljesak.info“ (2.7%, BiH). Kada je u pitanju negativan narativ, u BiH je „Glas Amerike – Studio Washington“ prednjačio sa 2.8% svih objava stranice, u CG to je „Glas Amerike – Otvoreno studio“ sa 2.4%, a u Srbiji ponovo nekonvencionalna stranica „VAKCINE – zašto im kažemo NE?“ sa 1.3% objava.\nJasna razlika u narativima prema Rusiji uočava se na srpskim stranicima gde je pozitivno o Rusiji pisalo 1.27%, a negativno samo 0.12% svih posmatranih objava. Specifično je i što u čak 16 od 22 posmatrane stranice u Srbiji nije uočen ni jedan negativan narativ o Rusiji.\nU pozitivnom predstavljanju Rusije u kontekstu pandemije prednjačile su stranice „Večenje novosti“ (6.8%, Srbija), „Srpske novine CG“ (3.7%, CG) i „ISKRA“ (5.3%, BiH). Negativno o Rusiji su najviše izveštavalje stranice „Glas Amerike – Studio Washington“ (2.8%, BiH), „M.News World – Obъektivnыe Novosti“ (1.1%, CG) i „Politika“ (0.4%, Srbija).\nNajviše pažnje privlačile su objave koje se tiču Sjedinjenih Američkih Država, Evropske unije i Ujedinjenog Kraljevstva. U pozitivnom predstavljanju su prednjačile stranice „Danas“ (1.1%, Srbija), „RTCG Portal“ (3.9%, CG) i „Klix.ba“ (6.2%, BiH). Antizapadni sentiment uočen je u 22% objava stranice „Logično“ u BiH, 3.3% „Borba.me“ u CG i 5.5% stranice „Pravo na izbor“ u Srbiji.\nPrimetan je i različit broj lajkova za „pro“ i „anti“\nIako na prvi pogled 2% svih objava deluje kao nizak procenat, istraživači na ovom projektu napomenuli su da to znači da svaka pedeseta objava ima jasno uočljiv određeni sentiment. Imajući u vidu da je u proseku dnevno posmatrano 129 objava, 3% bi u konkretnom primeru značilo da je u jednom danu određeni narativ uočen skoro 4 puta, a to ostavlja prostor da veliki broj ljudi bude izložen datom narativu.\nSmatra se da je svaki narativ, koji je uočen u preko 0.75% svih objava ili barem 1.25% objava uticajnog medija, dovoljno prisutan da bi imao uticaj na javno mnjenje. Takođe, primetan je i različit broj lajkova za „pro“ i „anti“ objave. Kod objava sa narativom vezanim za vakcinaciju, one sa negativnim u proseku imaju 85, a sa pozitivnim 49 lajkova.\nModernina vakcina efikasnija od Fajzerove kada je u pitanju delta soj\nVakcina kompanije Moderna pruža mnogo efikasniju zaštitu od zaražavanja od one koju nudi Fajzerova, saopštio je neprofitni medicinski centar Mejo klinika posle opširnog istraživanja sprovedenog širom SAD.\nPrema studiji u kojoj je učestvovalo ukupno 50.000 pacijenata, obe vakcine su u januaru 2020. pružale veoma efikasnu zaštitu od zaraze, međutim pošto je delta soj postao dominantan njihova efikasnost je izbledela. Moderna sada ima efikasnost od 76 odsto a Fajzer od samo 42 odsto. Ipak, iako možda ne sprečavaju zaražavanje u velikom broju slučajeva, obe su veoma efikasne u sprečavanju razvoja teže kliničke slike ili smrti.\nMoguće je, dodaje se u studiji, da su rezultati efikasnosti takvi i delom zato što su vakcine davane pre nekoliko meseci pa je broj antitela koje su proizvele kod mnogih sada manji, a moguće je i da delta soj ume da zaobiđe barijeru koju mu postavlja vakcina.\nI Fajzer i Moderna trenutno rade na razvoju treće doze koja bi trebalo da bude veoma efikasna protiv delta soja a kao bitan igrač na tržištu vakcina u aktuelnim okolnostima pominje se i Novavaks, čija treća doza bi mogla predstavljaju možda i najbolju zaštitu od novog soja korona virusa.\nPredsednik i izvršni direktor Emerdžent Bajosolušens, Robert Kramer, prodao je akcije kompanije u vrednosti od više od deset miliona dolara, malo pre nego što je 15 miliona doza vakcina „Džonson i Džonson“ propalo u baltimorskoj fabrici, kojom rukovodi upravo Emerdžent bajosolušens, piše „Vašington post“.\nKramer je prodao akcije kompanije krajem januara i početkom februara po ceni od više od deset miliona dolara, prema pisanju vašingtonskog lista, koji dodaje da sada te akcije vrede oko 5,5 miliona dolara.\nU martu je otkriveno da je 15 miliona doza „Džonson i Džonson“ vakcine moralo da bude uništeno nakon kontaminacije.\n„Sve prodaje gospodina Kramera su prethodno bile planirane pod 10b5-1 trgovinskim planom“, rekla je portparolka Emerdženta Nila DeLorenco za „Post“.\nOna je, kako prenosi list „Hil“, dodala da se Kramer, izvršni tim kompanije, kao i bord direktora, drže najviših etičkih standarda i prate striktno sve zakone i regulative oko finansijskih transakcija.\n„Svaka insinuacija o lošem postupanju je bez dokaza ili dobre namere“, rekla je DeLorenco.\n„Post“ je izvestio da je ovo bila prva Kramerova značajnija prodaja akcija Emerdženta od 2016. godine.\nProdaja iz 2016. godine, zajedno sa prodajama koje su izvršili drugi članovi izvršnog tela, bile su predmet tužbe investitora koji su naveli da su lideri kompanije prodali akcije nedugo nakon što su napravili pogrešne tvrdnje o vladinoj naredbi za vakcinu protiv antraksa, dodaje se. Iako je kompanija demantivala optužbe, navodno je pristala da plati odštetu investitorima od 6,5 miliona dolara.\nPrethodno je „Post“ izvestio da je Kramer dobio povećanje plate od 51 odsto u 2020. godini, dobivši 5,6 miliona dolara. Odluka o povećanju je navodno odlučena nakon što se proširio proizvodni proces kompanije. Povećanje je uključivalo 1,4 miliona u akcijama, 2,1 od dobiti od akcija i 1,2 miliona od bonusa, prema pisanju novina.\nAgencija za hranu i lekove je prošle nedelje otkrila da Emerdžent fabrika u Baltimoru „nije održavana u čistim i sanitarnim uslovima“ i naredila je pauziranje u proizvodnji.\nCanon predstavlja novu web verziju softvera PosterArtist, dodajući novu vrednost za korisnike Canon štampača\nTajvan tiho priprema građane kako da se snađu u slučaju rata


Privredna komora Unsko-sanskog kantona – Stranica 48 – Privredna komora Unsko-sanskog kantona\nBimal kupuje fabriku ulja Sunce iz Sombora?\nKompanija Bimal iz Brčkog namjerava da kupi fabriku ulja Sunce iz Sombora u Srbiji, a po informacijama portala Agrosmart, pregovori uljara su pri kraju, dok konačan ugovor o kupovini još nije potpisan.\nNovi Zakon o porezu na dobit, koji je na snazi od 1.1.2016. godine, je posebnu pažnju obratio na povezana lica, a urađen je i poseban podzakonski akt, Pravilnik o transfernim cijenama, koji dodatno regulira ovu oblast.\nTrgovci u FBiH ubuduće bez obaveze da imaju minimalno 40% domaćih proizvoda?\nNacrtom zakona o izmjenama i dopunama Zakona o unutrašnjoj trgovini FBiH predviđeno je uklanjanje odredbe da se određena količina domaćih proizvoda mora nalaziti na policama trgovinskih lanaca.\nBiH dobija 50 mil EUR podrške zapošljavanju u privatnom sektoru\nOdbor direktora Svjetske banke odobrio je 50 mil EUR za Projekat podrške zapošljavanju u BiH koji će direktno doprinijeti otvaranju novih radnih mjesta u privatnom sektoru, počevši od mladih koji traže prvi posao.


Niška televizija » Uređenje centra Medoševca (VIDEO)\nObjavljeno 08.10.2013. 13:54\nTagovi: Branislav Jovanović, Darko Bulatovic, Društvo, Medosevac, Niš\nU Medoševcu su počeli radovi na uređenju centra sela, te bi tako uskoro stanovnici ovog naselja trebalo da dobiju crkvu, fontanu, pijacu i kružni tok, ali i asfaltirane ulice, najavio je predsednik opštine Crveni krst Darko Bulatović. On je dodao da je ovo samo početak, a da je u planu sređivanje ulica i u Popovcu, Sečanici i Humu.\nSavet građana i udruženje “Pravi korak” pokrenuli su inicijativu za uređenje prigradskog naselja Medoševac, koje je, iako na samo par kilometara od centra grada, u velikoj meri zapušteno. Planirano je izmeštanje trafo-stanice, izgradnja nove okretnice, ali i crkve koja bi se nalazila na parceli od 18 ari na vojnom zemljištu, za šta je Vojska dala saglasnost, a ovih dana se očekuje i potvrda iz Ministarstva odbrane.\n-Pored ovoga, asfaltiraće se ulice Proleterska, Đuke Dinić, Save Kovačevića u Medoševcu, ali mi tu nećemo stati, imamo veliki posao, a to je sređivanje i ostalih prigradskih naselja, jer je naš zadatak da i ljudima koji ne žive u gradu omogućimo pristojne uslove za svakodnevni život - kaže za NTV Darko Bulatović, predsednik GO Crveni krst.\nBranislav Jovanović, izvršni direktor Direkcije za izgradnju grada, kaže da je za ove radove izdvojeno dvanaest miliona dinara iz programa održavanja.\nUlaz u Medoševac je trenutno bez uličnog osvetljenja, ali, kako je najavljeno, to bi trebalo da bude rešeno narednih dana čim se okonča javna nabavka.


Sportske.net - Zvezda počela pripreme, Obradović poveo 14 igrača na Kopaonik\nNovi trener Crvene zvezde Saša Obradović okupio ekipu na početku priprema za novu sezonu.\nZa košarkaše Crvene zvezde letnja pauza je okončana i odmah posle današnjeg okupljanja u Beogradu, crveno-bela ekspedicija se preselila na Kopaonik, gde će obaviti prvu fazu priprema.\nKako je saopšteno na klupskom sajtu, na pripremama će narednih dana raditi ukupno 14 igrača: Lengston Hol, Kori Volden, Aleksa Uskoković, Džordan Lojd, Aleksa Radanov, Branko Lazić, Ognjen Dobrić, Dejan Davidovac, Marko Simonović, Boriša Simanić, Duop Rit, Marko Jagodić-Kuridža, Lendri Noko i Ognjen Kuzmić.\nSvi oni su danas zadužili i novu ''Adidasovu'' opremu u kojoj će nastupati sledeće sezone.\nZvezdini košarkaši su prethodnih dana obavili i sve neophodne medicinske preglede, a klub je takođe saopštio i da je danas održan i kratak sastanak menadžmenta, stručnog štaba i prvotimaca uz poštovanje svih propisanih mera, što će biti praksa i u narednim danima.\n''Naime, sledeći smernice Vlade Republike Srbije, krzinog štaba i Evrolige menadžment Crvene zvezde se pobrinuo da svi prvotimci imaju nesmetane uslove za rad i da njihova jedina briga bude najbolja moguća bazična priprema za sve izazove koji slede. Svi protokoli će na Kopaoniku biti strogo poštovani i kontrolisani jer KK Crvena zvezda mts ima za cilj da ni na jedan način ne ugrozi zdravlje sportista i stručnog štaba'', poručuju iz Zvezde.\nZvezda će narednog meseca početi i sa jakikm proverama u pripremnim mečevima. Crveno-beli će učestvovati na ''Glorija kupu“ u Antaliji, od 8. do 16. Na turniru će učestvovati ekipe: Efesa, Fenerbahčea, Himkija, Turk Telekoma, Galatasaraja, Karšijake i Crvene zvezde.\nOdmah zatim, od 16. do 19. septembra Zvezda će učestvovati i na ''Gomeljski kupu''. Tamo će učestvovati ekipe Panatinaikosa, Lokomotive, Crvene zvezde i domaćina turnira moskovskog CSKA.\nPonos koji je ugašen\nInstitucija koja ne postoji i koja je nekad bila manji klub od Partizana a sada se zove veliki Fmp 2 zahvaljujući sns


Olakšati procedure inozemnim investitorima - Akta.ba\n21.05.2007. 13:39 / Izvor: Fena\nUnaprijeđenje poslovnog ambijenta u Federaciji BiH bila je glavna tema današnjeg sastanka premijera Federacije BiH Nedžada Brankovića i njegova savjetnika Fuada Strika s predsjednikom Vijeća inozemnih investitora u BiH (FIC) Markom Davidsonom i izvršnim direktorom Nerminom Zukićem.\nKako se navodi u saopćenju Ureda za informiranje Vlade FBiH, predstavnici FIC-a upoznali su premijera s tzv. "Bijelom knjigom", dokumentom u kojem FIC identificira administrativne probleme s kojima se suočavaju inozemni investitori u BiH, te nudi moguća rješenja.\nDogovoreno je da predstavnici Federalne vlade i FIC-a zajednički sačine prijedlog mjera za ubrzanje i olakšanje procedure registracije i pripreme investicija.\nNakon toga, kako se navodi u saopćenju iz Vlade, federalni premijer pozvat će kantonalne premijere na sastanak na kojem bi bila analizirana ponuđena rješenja i načini njihove provedbe.\nPremijer Branković je, također, upoznao predstavnike FIC-a s planovima u oblastima energetike, prometa i poljoprivrede koje Vlada FBiH namjerava ostvariti upravo putem javnog i privatnog partnerstva, a u kojima bi članice FIC-a mogle naći vlastiti interes.\nFIC djeluje od kraja prošle godine, a u ovu asocijaciju dosad je uključeno više od dvadeset renomiranih inozemnih kompanija koje su već ostvarile uspješne investicije u BiH, među kojima su Siemens, HVB, Hypo Alpe Adria, Mittal Steel i drugi.\nVijeće inozemnih investitora u BiH


Ellecta Interactive | Naš mali kolektiv\nNašu agenciju čine dinamični ljudi različitih profila, okupljenih sa idejom da klijentima u Srbiji i regionu pruže najkvalitetnije savete i rešenja po pitanju nastupa na internetu i društvenim mrežama. Okupila nas je ljubav prema digitalnim tehnologijama, a održavaju nas uzajamno prijateljstvo, poverenje i želja za kreativnim rešenjima.\nTrudimo se da u svakoj prilici negujemo kulturu poštovanja različitosti i tuđeg stanovišta, te da kroz dijalog, kreativno razmišljanje i inovativne ideje omogućimo našim klijentima da uvek budu korak ispred konkurencije. Agenciju sa velikim zadovoljstvom vode:\nDirektor agencije, brine se o administrativnim i pravnim pitanjima našeg poslovanja čime doprinosi da funkcionišemo kao švajcarski sat. Po struci diplomirani ekonomista koji je u svojoj bogatoj karijeri mnogobrojnim kompanijama iz Srbije pomogao da nastupe na inostranim tržištima.\nPartner & Šef produkcije, sa posebnom pažnjom prati aspekt našeg poslovanja vezan za Web i Društvene Medije. Diplomirani inženjer oganizacionih nauka, poznavalac sektora igara na sreću i veliki ljubitelj sporta koji u slobodno vreme (koga slabo ima) piše zanimljiv blog.\nPartner & Account Manager, brine se prvenstveno o produkciji Mobilnih aplikacija, realizaciji Digitalnih BTL rešenja i hostingu web sajtova naših klijenata. Ljubitelj kulinarstva, domaće kuhinje, automobilizma, narandžaste boje, tehnologije, Apple proizvoda i malog fudbala.\nPartner, jedan od osnivača i član nadzornog odbora Agencije. Diplomirao u Srbiji, magistrirao u Italiji, tečno govori nekoliko svetskih jezika a u slobodno vreme uživa u otkrivanju novih tehnologija, putovanjima i upoznavanju novih kultura.\nAccount Manager, SEM i SEO stručnjak bogatog iskustva tu je da Vam pomogne da Vaše kampanje postignu najbolji rezultat po najnižoj mogućoj ceni. Voli kreativnost i inteligenciju i veruje da su problemi tu da bi se rešavali. U slobodno vreme čita i istražuje zabite krajeve interneta.\nProject Manager, rukovodi nekim od naših internih projekata i vodi računa o ljudskim resursima naše agencije. Diplomirala i magistrirala na univerzitetu „Bocconi“ u Milanu. Veliki je zaljubljenik u Instagram, Pinterest, i kreativnu upotrebu novih tehnologija.\nAccount Executive, brine se o nastupu klijenata na društvenim mrežama. Diplomirani inženjer organizacionih nauka, na smeru Odnosi s javnošću. Govori engleski, španski i francuski jezik. Bavi se fotografijom i bloggingom u slobodno vreme i vrlo je aktivna u online okruženju.\nAko voliš digitalne tehnologije i misliš da svojim idejama i umećem možeš pomoći našim klijentima da unaprede svoj online nasstup, pošalji nam svoj CV. Pozvaćemo te kod nas u ofis na kafu i porazgovarati o mogućnostima saradnje.\nŠta je taj famozni online, i kakve veze to ima sa mojom firmom?\nMali budžet i online oglašavanje\nKoliko košta lajk ili ko o čemu, baba o lajkovima\nCHIPSY Facebook stranica


Analiza situacije u podstandardnim romskim naseljima i priprema urbanističke i tehničke dokumentacije za projekte socijalnog stanovanja i prateće komunalne infrastrukture je samo prvi korak u unapređenju uslova života Romkinja i Roma. Da bi se obezbedila održivost ove mere, Projektom „EU podrška unapređenju uslova života Roma“ je predviđena podrška u pripremi predloga za finansiranje projekata kroz obuke i direktnu mentorsku podršku, kao i podrška u jačanju horizontalnih mehanizama za inkluziju Roma na lokalu. Projekat je u prethodnom periodu radio sa 9 lokalnih samouprava kojima je pružena direktna podrška u pripremi u pripremi predloga projekata za objavljen javni poziv u okviru projekta Podrška Evropske unije socijalnom stanovanju i aktivnoj inkluziji” (EU SHAI). Od 9 lokalnih samouprava kojima je pružena podrška u pripremi predloga projekta i pripremi planske i/ili tehničke dokumentacije, 6 lokalnih samouprava dobiće finansijsku podršku u okviru EU SHAI projekta i to: Loznica, Šabac, Vršac, Boljevac, Svilajnac i Odžaci.\nProjektni tim je sa gradovima i opštinama radio na pripremi planske i tehničke dokumentacije koja je potrebna za izdavanje građevinske dozvole, uključujući i zajednički rad sa LS na otklanjanju nejasnoća i prepreka u procesu izdavanja dozvola. U okviru podrške biće završeni i projekti za izvođenje za objekte socijalnog stanovanja za svih 9 lokalnih samouprava. Drugi pravac podrške obuhvatio je mentorski rad na razradi predloga projekta, posebno dopunskih mera koje se odnose na aktivnu inkluziju. U okviru mentorske podrške posebna pažnja je posvećena definisanju adekvatne forme rešavanja stambenog pitanja, bilo da se radi o procesu iseljenja sa planom preseljenja ili stambenoj podršci.


O Nama - Mozgalica\nDobrodošli na Mozgalicu\nMi smo iskreni partner podrške porodici u vaspitanju i obrazovanju dece i mladih. Pažljivo koncipiran program i posebno opremljen prostor kao stimulaciono okruženje uz stručan kadar podstaći će sveobuhvatni pravilan razvoj dece. Temelj budućeg uspešnog čoveka se gradi u najranijem dobu zato je naša misija podsticanje dece da istražuju i otkriju ono najbolje u sebi. Verujemo da konstantno unapredjivanje pravih karakternih osobina u kombinaciji sa stvaranjem zdravih navika je pravi recept za srećan i ispunjen život.\nNaš program je pažljivo osmišljen i prilagođen uzrastu dece. Uključuje i planirane i spontane aktivnosti kao odgovor na dečije interese. Redovni obroci, vreme odmora, igranje u zatvorenom i na otvorenom, rutina u fizičkoj aktivnosti i nezi, usvajanje kulturno higijenskih navika pružaju deci zdravlje, udobnost u sposobnost brige o sebi.\nIskustva sa muzikom, pokretnom igrom, umetnošću u jezikom su naša svakodnevnica. Kroz edukativno kreativne aktivnosti unapređujemo kako finu tako i krupnu motoriku, podstičemo intelektualni i emocionalni razvoj, razvijamo proces logičkog i kritičkog razmišljanja. Decu motivišemo da razvijaju pozitivnu sliku o sebi, da uče o unutrašnjim kontrolama i da neguju odnose sa vršnjacima i okolinom.\nZato drugari, dođite da zajedno učimo i maštamo jer naša mašta može svašta


Odvijanje saobraćaja bez zastoja Odvijanje saobraćaja bez zastoja\nOdvijanje saobraćaja bez zastoja\nObjavljeno: 5. 7. 2012 u 08:10h\nSaobraćaj se na putevima u Republici Srpskoj i Federaciji BiH odvija bez zastoja i vanrednih ograničenja, osim na dionicama na kojima se izvode radovi ili vrši deminiranje.\nIz Auto-moto saveza Republike Srpske upozoravaju na odrone kamenja na dionice koje prolaze kroz usjeke, posebno na putu Travnik – Kneževo.\nNa dionici regionalnog puta Ševarlije – Jabučić Polje, u opštini Doboj, od danas pa do 31. jula od 8.00 do 18.00 časova dolaziće do povremenih polučasovnih obustava saobraćaja zbog deminiranja terena.\nDo 20. jula će svaki radni dan od 7.00 do 15. časova zbog deminiranja terena na regionalnom putu Krupac – Igman, u rejonu sela Šerifovići, dolaziti po povremenih polučasovnih obustava saobraćaja. Isti režim saobraćaja na snazi će biti i od 6. avgusta do 2. oktobra.\nDionica autoputa Klašnice – Aleksandrovac zatvorena je za sav saobraćaj zbog asfaltiranja petlje “Mahovljani”.\nRadovi se izvode na dionicama magistralnih puteva Klašnice – Gradiška gdje je u toku sanacija nadvožnjaka na ulazu u Gradišku, zatim Ivanjska – Klupe, Dobro Polje – Brod na Drini, Dragočava – Zavait i Dobro Polje – Kalinovik.\nUsporeno se saobraća i na dionicama regionalnih puteva Tišča – Šekovići, Rogatica – Borike, Ukrina – Gornja Vijaka.\nSanacija puteva vrši se i na pravcima Živinice – Šićki Brod, Tuzla – Srebrenik, Ključ – Bosanski Petrovac, Donji VakuF – Jajce, Bugojno – Kupres, Lašva – Zenica i Karuše – Maglaj. Iz Auto-moto saveza pozivaju na obavezno poštovanje saobraćajne signalizacije.\nI dalje su na snazi zabrane saobraćaja na magistralnom putu Foča – Čemerno – Gacko za sva vozila ukupne mase do 15 tona, kao i na magistralnom putu Brod na Drini – Šćepan Polje za teretna vozila iznad 12 tona.\nNa regionalnom putu Karanovac – Kneževo u mjestu Karanovac zabranjen je saobraćaj preko mosta na rijeci Vrbas za sva vozila čija ukupna masa prelazi 20 tona.\nSaobraćaj je obustavljen i na zapadnom prilazu Sarajevu (dionica od Blažuja do isključenja za Ilidžu) zbog sanacije kolovoza i vozila se preusmjeravaju na stari put Blažuj – Ilidža – Sarajevo.\nNa graničnim prelazima u BiH jutros nisu evidentirana duža zadržavanja\nIz Auto-moto saveza napominju da, ukoliko jedan roditelj treba prelaziti granicu sa maloljetnom djecom, uz pasoše mora posjedovati i ovlaštenje drugog roditelja za prelazak granice.